open-index/open-wikipedia-markdown huggingface dataset:
പുൽപ്പറ്റ ഗ്രാമപഞ്ചായത്ത്

മലപ്പുറം ജില്ലയിലെ ഏറനാട് താലൂക്കിൽ അരീക്കോട് ബ്ളോക്കിൽ പുൽപ്പറ്റ വില്ലേജ് ഉൾപ്പെടുന്ന ഗ്രാമപഞ്ചായത്താണ് 30.12 ചതുരശ്ര കിലോമീറ്റർ വിസ്തീർണ്ണമുള്ള **പുൽപ്പറ്റ ഗ്രാമപഞ്ചായത്ത്**. ഈ ഗ്രാമപഞ്ചായത്തിന് 21 വാർഡുകളാണുള്ളത്.
## അതിരുകൾ
*കിഴക്ക് - മഞ്ചേരി നഗരസഭ, തൃക്കലങ്ങോട് ഗ്രാമപഞ്ചായത്ത്
*പടിഞ്ഞാറ് –കുഴിമണ്ണ ഗ്രാമപഞ്ചായത്ത്, മൊറയൂർ  ഗ്രാമപഞ്ചായത്ത്
*തെക്ക്‌ - മൊറയൂർ ഗ്രാമപഞ്ചായത്ത്, പൂക്കോട്ടൂർ ഗ്രാമപഞ്ചായത്ത്, മഞ്ചേരി നഗരസഭ
*വടക്ക് – കാവനൂർ ഗ്രാമപഞ്ചായത്ത്, തൃക്കലങ്ങോട് ഗ്രാമപഞ്ചായത്ത്

## വാർഡുകൾ
#കാഞ്ഞിരം  	 
#ആനപ്പാലം 	
#വെസ്റ്റ് മുത്തനൂർ പൂച്ചേങ്ങൽ
#പടിഞ്ഞാറ്റിയകം 	
#തൃപ്പനച്ചി 	 
#മൂന്നാംപടി 	
#പൂക്കളത്തൂർ 	 
#കാരാപറമ്പ് 	 
#കളത്തുംപടി 	 
#ഷാപ്പിൻകുന്ന് 	 
#പുൽപ്പറ്റ 	 
#ആലുങ്ങാപറമ്പ് 	
#പാലക്കത്തോട് 	
#തോട്ടക്കാട് 	 
#വളമംഗലം 	
#മഞ്ഞളേങ്ങൽ 	
#ഒളമതിൽ 	
#ചെറുപുത്തൂർ 	 
#കോയിത്തായി 	
#പാലക്കാട് 	
#കാവുങ്ങപാറ

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/pulpattapanchayat 
*Census data 2001

വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
പുറത്തൂർ ഗ്രാമപഞ്ചായത്ത്

മലപ്പുറം ജില്ലയിലെ തിരൂർ താലൂക്കിൽ, തിരൂർ ബ്ളോക്കിലാണ് 19.15 ചതുരശ്രകിലോമീറ്റർ വിസ്തീർണ്ണമുള്ള **പുറത്തൂർ ഗ്രാമപഞ്ചായത്ത്** സ്ഥിതി ചെയ്യുന്നത്. ഭാരതപ്പുഴയോടും അറബിക്കടലിനോടും ചേർന്ന് കിടക്കുന്ന പുറത്തൂർ പ്രകൃതിഭംഗി കൊണ്ട് അനുഗൃഹീതമാണ്. ഈ ഗ്രാമപഞ്ചായത്തിന് 19 വാർഡുകളാണുള്ളത്.

## അതിരുകൾ
*കിഴക്ക് - തൃപ്രങ്ങോട് ഗ്രാമപഞ്ചായത്ത്, പൊന്നാനി മുനിസിപ്പാലിറ്റി,ഭാരതപുഴ എന്നിവ  
*പടിഞ്ഞാറ് – അറബിക്കടൽ
*തെക്ക്‌ - പൊന്നാനി മുനിസിപ്പാലിറ്റി,ഭാരതപുഴ 
*വടക്ക് – മംഗലം, തൃപ്രങ്ങോട് ഗ്രാമപഞ്ചായത്തുകൾ

## 2.മുട്ടന്നൂർ

## വാർഡുകൾ
#പണ്ടാഴി  	 
#മുട്ടന്നൂർ 	
#മുട്ടന്നൂർ ഈസ്റ്റ് 	
#ചിറക്കൽ 	
#മരവന്ത 	 
#അത്താണിപ്പടി 	
#പുതുപ്പള്ളി 	
#കുറ്റിക്കാട് 	
#തൃത്തല്ലൂർ സൗത്ത് 	 
#ഏയിപ്പാടം 	
#കളൂർ 	
#മുനമ്പം 	 
#പുറത്തൂർ 	 
#കാവിലക്കാട് സൗത്ത് 	
#കാവിലക്കാട് 	 
#തൃത്തല്ലൂർ 	
#എടക്കനാട് 	
#അഴിമുഖം 	
#പടിഞ്ഞാറേക്കര

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/purathurpanchayat 
*Census data 2001

വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
പുഴക്കാട്ടിരി ഗ്രാമപഞ്ചായത്ത്

മലപ്പുറം ജില്ലയിലെ പെരിന്തൽമണ്ണ താലൂക്കിൽ മങ്കട ബ്ളോക്കിലാണ് 22.69 ചതുരശ്രകിലോമീറ്റർ വിസ്തീർണ്ണമുള്ള പുഴക്കാട്ടിരി ഗ്രാമപഞ്ചായത്ത് സ്ഥിതി ചെയ്യുന്നത്. ഈ ഗ്രാമപഞ്ചായത്തിൽ 17 വാർഡുകളുണ്ട്.

## അതിരുകൾ
*കിഴക്ക് - അങ്ങാടിപ്പുറം ഗ്രാമപഞ്ചായത്ത്
*പടിഞ്ഞാറ് – കുറുവ ഗ്രാമപഞ്ചായത്ത്
*തെക്ക്‌ - മൂർക്കനാട്, പുലാമന്തോൾ ഗ്രാമപഞ്ചായത്തുകൾ
*വടക്ക് – മക്കരപ്പറമ്പ്, മങ്കട ഗ്രാമപഞ്ചായത്തുകൾ

## വാർഡുകൾ
#രാമപുരം വടക്ക്  	 
#രാമപുരം 	 
#പനങ്ങാങ്ങര-38 	
#പനങ്ങാങ്ങര 	 
#രാമപുരം ഉടുമ്പനാശ്ശേരി 	
#പാതിരമണ്ണ പടിഞ്ഞാറ് 	 
#പാതിരമണ്ണ കിഴക്ക് 
#മണ്ണുംകുളം 	 
#കോട്ടുവാട് പടിഞ്ഞാറെപളളിയാൽ 	 
#പുഴക്കാട്ടിരി 	 
#കടുങ്ങപുരം കിഴക്ക് 	 
#കടുങ്ങപുരം പടിഞ്ഞാറ് 	
#പൊട്ടിപാറ 	 
#പരവയ്ക്കൽ 	
#പടപറമ്പ് 	
#കട്ടിലശ്ശേരി 	
#രാമപുരം തെക്ക്

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/puzhakkattiripanchayat 
*Census data 2001

വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
ഹെയ്‌ലസാ

താഹയുടെ സംവിധാനത്തിൽ സുരേഷ് ഗോപി, ലാലു അലക്സ്, സുരാജ് വെഞ്ഞാറമൂട്, മുക്ത ജോർജ്ജ് എന്നിവർ പ്രധാനവേഷങ്ങളിൽ അഭിനയിച്ച് 2009-ൽ പുറത്തിറങ്ങിയ ഒരു മലയാളചലച്ചിത്രമാണ് ***ഹെയ്‌ലസാ***. കിച്ചു ഫിലിംസിന്റെ ബാനറിൽ ജഗദീശ് ചന്ദ്രൻ നിർമ്മിച്ച ഈ ചിത്രം കിച്ചു ഫിലിംസ് റിലീസ് വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് താഹ, സജി ദാമോദർ എന്നിർ ചേർന്നാണ്

## അഭിനേതാക്കൾ

## സംഗീതം
അനിൽ പനച്ചൂരാൻ, ഷിബു ചക്രവർത്തി, രാജീവ് ആലുങ്കൽ എന്നിവർ എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് ഔസേപ്പച്ചൻ ആണ്. 
; ഗാനങ്ങൾ
# പൊന്നോടക്കുഴൽ – സുദീപ് കുമാർ, സ്നേഹ
# ഹൈലസ – പ്രദീപ് പള്ളുരുത്തി, റിമി ടോമി
# പൊന്നോടക്കുഴൽ – സുദീപ് കുമാർ

## അണിയറ പ്രവർത്തകർ

## പുറത്തേയ്ക്കുള്ള കണ്ണികൾ
*
* ''ഹെയ്‌ലസാ''  – മലയാളസംഗീതം.ഇൻഫോ
* http://popcorn.oneindia.in/title/1214/hailesa.html 

വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:താഹ സംവിധാനം ചെയ്ത ചലച്ചിത്രങ്ങൾ
വിഷുപ്പക്ഷി

ഇന്ത്യ, പാകിസ്താൻ, ശ്രീലങ്ക, ഇന്തോനേഷ്യ, ചൈനയുടെ വടക്കെ ഭാഗം, റഷ്യ എന്നിവിടങ്ങളിൽ കാണപ്പെടുന്ന ഒരിനം പക്ഷിയാണ് **വിഷുപ്പക്ഷി** . (ഇംഗ്ലീഷ്:**Indian Cuckoo**). ഇതിന്റെ ശാസ്ത്രീയനാമം *Cuculus micropterus* എന്നാണ്. ചക്കയ്ക്കുപ്പുണ്ടോ കുയിൽ, അച്ഛൻ കൊമ്പത്ത്, ഉത്തരായനക്കിളി, കതിരുകാണാക്കിളി തുടങ്ങി പ്രാദേശികമായ പല പേരുകളിലും ഈ കുയിൽ അറിയപ്പെടുന്നു. പ്രധാനമായും വിഷു ഉത്സവകാലത്തിനോട് അടുപ്പിച്ചാണ് ഈ കിളിയുടെ ഗംഭീരശബ്ദം കേട്ടു തുടങ്ങുന്നത് എന്നതിനാലാണ് ഇതിനെ **വിഷുപ്പക്ഷി** എന്നു വ്യാപകമായി വിളിക്കുന്നത്. പ്ലാവുകളിൽ ചക്ക വിളയുന്ന കാലവും ഇതുതന്നെയാണ് (മേടം-ഇടവം/ഏപ്രിൽ-മേയ്). വീട്ടമ്മമാർ ചക്കപ്പുഴുക്കുണ്ടാക്കുന്ന കാലം. അപ്പോഴാണ് "ചക്കയ്ക്കുപ്പുണ്ടോ" എന്ന മുഴങ്ങുന്ന ഓർമ്മപ്പെടുത്തലുമായി ഈ ചെറിയ കുയിൽ എത്തുന്നത്.    

## പ്രത്യേകതകൾ
നാണം കുണുങ്ങി പക്ഷിയായതു കാരണം കണ്ടുകിട്ടുക എളുപ്പമല്ല. ആൺപക്ഷിയും ഏകദേശം പെൺപക്ഷിയും ഒരുപോലെയിരിക്കും. പെൺപക്ഷിയുടെ കഴുത്തിൽ ആൺപക്ഷിയെ അപേക്ഷിച്ച് ചെറുതായി മങ്ങിയ ചാര നിറമാണ്. നെഞ്ചിലും വാലിലും കൂടുതൽ ബ്രൗൺ നിറവുമായിരിക്കും. പക്ഷിയുടെ കൂവലിന് നാലു നോട്ടുകളുണ്ട്. അതിനാൽ പല തരത്തിൽ വ്യാഖ്യാനിക്കാറുണ്ട്. 

ഏപ്രിൽ മുതൽ ആഗസ്റ്റ് വരെയാണ് ഇന്ത്യയിൽ മുട്ടയിടുന്ന കാലം. മറ്റു സ്ഥലങ്ങളിൽ മുട്ടയിടുന്ന കാലത്തിന് വ്യത്യാസമുണ്ട്. കാക്കയുടേയും കാക്കത്തമ്പുരാട്ടികളുടേയും കൂട്ടിലാണ് മുട്ടയിടുന്നതു്. കൂട്ടിലെ ഒരു മുട്ട കൊത്തി കുടിച്ചു് ആ തോടുമാറ്റിയാണ് മുട്ടയിടുന്നതു്. മുട്ട വിരിയാൻ 12 ദിവസമാണ് വേണ്ടത്.

**ചക്കയ്ക്കുപ്പുണ്ടോ**; **അച്ഛൻ കൊമ്പത്ത്, അമ്മ വരമ്പത്ത്**; **കള്ളൻ ചക്കേട്ടു, കണ്ടാമിണ്ടണ്ട** എന്നിങ്ങനെ പല വിധത്തിൽ ഈ കുയിലിന്റെ ശബ്ദം കുട്ടികൾ അനുകരിച്ച് കളിക്കാറുണ്ട്.  

## അവലംബം


വർഗ്ഗം:കുയിലുകൾ
പടിയൂർ ഗ്രാമപഞ്ചായത്ത്, തൃശ്ശൂർ ജില്ല

തൃശൂർ ജില്ലയിലെ ഇരിങ്ങാലക്കുടക്കടുത്ത് സ്ഥിതിചെയ്യുന്ന ഒരു ഗ്രാമപഞ്ചായത്ത് ആണ് **പടിയൂർ ഗ്രാമപഞ്ചായത്ത്**. ഇരിങ്ങാലക്കുടയിൽ നിന്നും 5 കി.മി പടിഞ്ഞാറു മാറിയാന്നു പടിയൂർ സ്ഥിതി ചെയ്യുന്നത്.  എടതിരിഞ്ഞി, നെലമ്പതി, വളവനങ്ങാടി  എന്നീ സ്ഥലങ്ങാൾ ഈ പഞ്ചായത്തിൽ സ്ഥിതി ചെയ്യുന്നു.

## അതിരുകൾ
*കിഴക്ക് - പൂമംഗലം പഞ്ചായത്ത്
*പടിഞ്ഞാറ് - കനോലി കനാൽ
*വടക്ക് - കാട്ടൂർ, കാറളം പഞ്ചായത്തുകൾ
*തെക്ക്‌ - കെട്ടുചിറകടവ്
## വാർഡുകൾ
#ചെട്ടിയാൽ നോർത്ത്‌  	 
#എടതിരിഞ്ഞി 	
#പോത്താനി 	
#പോത്താനി ഈസ്റ്റ്‌ 	
#ശിവകുമാരേശരം ഈസ്റ്റ്‌ 	 
#കോടംകുളം 	
#പടിയൂർ 	 
#വൈക്കം 	 
#വളവനങ്ങാടി 	
#മാരാംകുളം 	 
#ചരുംന്തറ 	 
#ശിവകുമാരേശരം വെസ്റ്റ്‌ 	
#ചെട്ടിയാൽ സൗത്ത്‌ 	
#കാക്കാത്തുരുത്തി

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/padiyurpanchayat 
*Census data 2001

വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
എൻ.എസ്.എസ്. പോളിടെൿനിക് കോളേജ്, പന്തളം

പത്തനംതിട്ട ജില്ലയിലെ പന്തളം തെക്കേക്കര ഗ്രാമപഞ്ചായത്തിലായി 1958-ൽ സ്ഥാലിതമായ ഒരു സാങ്കേതിക വിദ്യാഭ്യാസ സ്ഥാപനമാണ് **എൻ.എസ്.എസ്. പോളിടെൿനിക് കോളേജ്**. ഈ കോളേജിന്റെ ശിലാസ്ഥാപനം കർമ്മം 1958 ഫെബ്രുവരി 10 ന് മന്നത്തു പത്മാനഭനാണ് നിർവ്വഹിച്ചത്. നായർ സർവ്വീസ് സൊസൈറ്റിയുടെ കീഴിലുള്ള ആദ്യത്തെ സാങ്കേതിക വിദ്യാഭ്യാസ സ്ഥാപനമാണ് പന്തളത്തെ പോളിടെൿനിക് കോളേജ്.

## പഠനശാഖകൾ
നിലവിലുള്ള മുഴുനീള പഠനശാഖകൾ താഴെപ്പറയുന്നവയണ്.

* ഡിപ്ലോമ സിവിൽ എൻജിനീയറിംഗ് 
* ഡിപ്ലോമ മെകാനിക്കൽ എൻജിനീയറിംഗ് 
* ഡിപ്ലോമ  ഇലക്ടികൽ എൻജിനീയറിംഗ് 
* ഡിപ്ലോമ  ഇലക്ടോണിക്സ് അൻഡ് കമ്മ്യൂണിക്കേഷൻ എൻജിനീയറിംഗ് 
* ഡിപ്ലോമ  കമ്പ്യൂട്ടർ  എൻജിനീയറിംഗ്

## അവലംബം

## പുറത്തേക്കുള്ള കണ്ണികൾ

* N. S. S. Polytechnic College ഔദ്യോഗിക വെബ് സൈറ്റ് 

വർഗ്ഗം:കേരളത്തിലെ പോളിടെൿനിക്കുകൾ
അഞ്ചാംപത്തി

ശത്രുരാജ്യതാത്പര്യങ്ങൾ ലക്ഷ്യമാക്കി സ്വദേശത്തു രഹസ്യപ്രവർത്തനം നടത്തുന്ന ഗൂഢസംഘത്തെയാണ് **അഞ്ചാംപത്തി** എന്ന പദംകൊണ്ടുദ്ദേശിക്കുന്നത്. സ്വരാജ്യത്തിനുള്ളിൽ വസിച്ചുകൊണ്ട് ശത്രുരാജ്യത്തിന്റെ താത്പര്യങ്ങൾ പുലർത്തുവാനും ഉത്തേജിപ്പിക്കുവാനും രഹസ്യമായി വിധ്വംസകപരിപാടികൾ സംഘടിപ്പിക്കുകയും അതിലൂടെ സ്വരാജ്യത്തിന്റെ ദേശീയഭദ്രത നശിപ്പിക്കുവാൻ ഒളിപ്രവർത്തനങ്ങൾ നടത്തുകയും ചെയ്യുന്ന സംഘം എന്നതാണ് അഞ്ചാംപത്തിയെന്ന പ്രയോഗംകൊണ്ട് വിവക്ഷിച്ചിരിക്കുന്നത്. ശത്രുക്കളോടു കൂറുള്ള തദ്ദേശീയർ എന്നും സ്വരാജ്യവഞ്ചകർ എന്നും അഞ്ചാംപത്തിയെ നിർവചിക്കാം. സംഘനാമമായി രൂപംകൊണ്ട പ്രസ്തുത സംജ്ഞ വ്യക്തികളെ പരാമർശിക്കാനും പ്രയോഗിക്കപ്പെടുന്നു.

രാഷ്ട്രീയ ശബ്ദാവലിയിൽ ആധുനികകാലത്ത് പ്രചാരം സിദ്ധിച്ച ഈ പദത്തിന്റെ (Fifth Column) ജൻമദേശം സ്പെയിനാണ്. അവിടെ നടന്ന ആഭ്യന്തരയുദ്ധത്തിൽ (1936-39) ദേശീയവാദികൾ എന്ന് സ്വയം വിളിച്ചിരുന്ന കക്ഷിക്കാരുടെ സേനാനായകൻമാരിൽ ഒരാളായിരുന്ന ജനറൽ എമിലിയോ മോള (General Emilio Mola) ആണ് ഈ പദം ആദ്യമായി പ്രയോഗിച്ചത്. സ്പെയിനിലെ അന്നത്തെ ഗവൺമെന്റിനെ തകിടംമറിക്കാനായി നാലു സേനാപംക്തികളെ മാഡ്രിഡിലേയ്ക്ക് നയിച്ചപ്പോൾ ആ നഗരത്തിൽ തന്നെ സഹായിക്കുമെന്ന് നിശ്ചയമുണ്ടായിരുന്നവരെ അദ്ദേഹം അഞ്ചാംപത്തി (പംക്തി) ആയി വിശേഷിപ്പിച്ചു. *മാഡ്രിഡിനെതിരായി പൊരുതുന്ന നാലു സേനാപംക്തികൾ എനിക്കുണ്ട്; അനുഭാവികളായ ഒരു അഞ്ചാംപംക്തി വേറെയും.* (1936 നവംബർ.)

രണ്ടാം ലോകയുദ്ധകാലത്ത് അഞ്ചാംപത്തി പ്രവർത്തനം നടന്നതിന്റെ അനേകം ഉദാഹരണങ്ങളുണ്ട്. ജർമൻ സ്വേച്ഛാധിപതിയായിരുന്ന അഡോൾഫ് ഹിറ്റ്ലർ (1889-1945) അഞ്ചാംപത്തികളുടെ പ്രവർത്തനം വിജയകരമായി പ്രയോജനപ്പെടുത്തിയാണ് മിക്ക യൂറോപ്യൻ രാജ്യങ്ങളെയും കീഴടക്കിയത്. ഹിറ്റ്ലറുടെ യുദ്ധതന്ത്രത്തിന്റെ പ്രധാനഘടകമായ അഞ്ചാംപത്തി പ്രവർത്തനത്തെപ്പറ്റി അദ്ദേഹം പറഞ്ഞത് ഇപ്രകാരമാണ്. *ശത്രുവിനെ ഉള്ളിൽ നിന്നുതന്നെ നശിപ്പിക്കുകയാണ് നമ്മുടെ യുദ്ധതന്ത്രം.*

ഹിറ്റ്ലറോടു സഹകരിച്ച നോർവേയിലെ രാജ്യരക്ഷാമന്ത്രി വിഡ്കൺ ക്വിസ്ലിംഗിന്റെ (Vidkun Quising, 1887 1945)[ പേർ യൂറോപ്യൻഭാഷകളിൽ അഞ്ചാംപത്തിയുടെ പര്യായമായിത്തീർന്നു.

അഞ്ചാംപത്തി പ്രവർത്തനം നിയമവിരുദ്ധമാണ്; കുറ്റകരമാണ്. രാജ്യരക്ഷാനിയമങ്ങളിൽ ചാരവൃത്തി, വിധ്വംസകപ്രവർത്തനം എന്നിവയെപ്പോലെതന്നെ അഞ്ചാംപത്തിപ്രവർത്തനവും സഗൌരവം വീക്ഷിക്കപ്പെടുന്നു. യു.എസ്സിൽ 1950-ൽ പാസ്സാക്കിയ ആഭ്യന്തരസുരക്ഷിതത്ത്വനിയമാവലിയിൽ അഞ്ചാംപത്തി എന്ന പദം ഉപയോഗിച്ചിട്ടുണ്ട്.

## അവലംബം



## പുറംകണ്ണികൾ

* fifth column
* fifth column
* How was the term "fifth column" coined? 

വർഗ്ഗം:സ്പാനിഷ് ആഭ്യന്തരയുദ്ധം
ഇന്ത്യയിലെ വാഹനങ്ങളുടെ ലൈസൻസ് ഫലകം

thumb|270px|കൽക്കട്ടയിലെ ഒരു ടാക്സിയുടെ പിറകിലെ ലൈസൻസ് ഫലകം.thumb|270px|കർണ്ണാടയിലെ മാംഗ്ലൂരിലെ ഒരു ലൈസൻസ് ഫലകത്തിന്റെ സമീപ ദൃശ്യം.

ഇന്ത്യയിലെ എല്ലാ യന്ത്രവൽകൃത വാഹനങ്ങളും റെജിസ്ട്രേഷൻ അല്ലെങ്കിൽ അനുമതി ഫലകങ്ങൾ ഉള്ളവയായിരിക്കും. ഒരോ സംസ്ഥാനത്തേയും ജില്ലാതലത്തിലുള്ള മേഖലാ ഗതാഗത ഓഫീസ് (Regional Transport Office (RTO)) ആണ് ഈ ലൈസൻസ് ഫലകങ്ങൾക്ക് (നമ്പർ പ്ലേറ്റ് എന്നും അറിയപ്പെടുന്നു) അനുമതി നൽകുന്നത്. വാഹത്തിന്റെ മുന്നിലും പിന്നിലുമായി ഇത്തരത്തിലുള്ള ലൈസൻസ് ഫലകങ്ങൾ സ്ഥാപിക്കുന്നു. നിയമപരമായി ഫലകത്തിൽ ഇന്തോ-അറബിക്ക് അക്കങ്ങളും റോമൻ അക്ഷരമാലയും ആയിരിക്കണം ഉപയോഗിച്ചിരിക്കേണ്ടത്. രാത്രിയിൽ ഫലകം വ്യക്തമായി കാണുന്നതിനായി പ്രകാശം നൽകിയിരിക്കണം, ഉപയോഗിക്കാവുന്ന ഫോണ്ടുകളിൽ നിബന്ധനയുണ്ട്. സിക്കിം പോലെയുള്ള സംസ്ഥാനങ്ങളിൽ പുറമേ നിന്നുള്ള ലൈസൻസ് പ്ലേറ്റോടു കൂടിയ വാഹങ്ങൾക്ക് ചിലയിടങ്ങളിൽ പ്രവേശിക്കാൻ അനുമതിയില്ല.

2019 ഏ​പ്രി​ൽ മു​ത​ൽ ഇന്ത്യൻ നിരത്തുകളിൽ ഇറങ്ങുന്ന വാഹനങ്ങൾക്ക് അവശ്യമായ ഒന്നാണ് **അ​തി​സു​ര​ക്ഷാ ന​മ്പർ പ്ലേ​റ്റു​ക​ൾ (എ​ച്ച്‌.എ​സ്‌.ആ​ർ​.പി)**. കേ​ന്ദ്ര മോ​ട്ടോ​ർ വാ​ഹ​ന നി​യ​മം ഭേ​ദ​ഗ​തി ചെ​യ്ത് 2018 ലാണ് പു​തി​യ വി​ജ്ഞാ​പ​നം ഇ​റ​ക്കി​യ​ത്. പു​തി​യ വാ​ഹ​ന​ങ്ങ​ൾ ഷോ​റൂ​മി​ൽ നി​ന്നു പു​റ​ത്തി​റ​ക്കു​മ്പോൾ ത​ന്നെ വാ​ഹ​ന നി​ർ​മാ​താ​ക്ക​ൾ അ​തി​സു​ര​ക്ഷ ന​മ്പർ പ്ലേ​റ്റു​ക​ൾ പ​തി​ച്ചു ന​ൽ​ക​ണം എന്നതാണ് വ്യവസ്ഥ.&nbsp;

## പ്രത്യേകതകൾ
ര​ജി​സ്ട്രേ​ഷ​ൻ മാ​ർ​ക്ക്, വാ​ഹ​ന​ത്തി​ൽ ഉ​പ​യോ​ഗി​ക്കു​ന്ന ഇ​ന്ധ​നം എ​ന്നി​വ സൂ​ചി​പ്പി​ക്കു​ന്ന അ​ട​യാ​ള​ങ്ങ​ൾ അ​തി​സു​ര​ക്ഷ ന​മ്പ​ർ പ്ലേ​റ്റി​ൽ ഉ​ണ്ടാ​യി​രി​ക്കും. സം​സ്ഥാ​ന സ​ർ​ക്കാ​രു​ക​ളു​ടെ അ​നു​മ​തി ഉണ്ടെ​ങ്കി​ൽ പ​ഴ​യ വാ​ഹ​ന​ങ്ങ​ളി​ലും അ​തി​സു​ര​ക്ഷ ന​മ്പ​ർ പ്ലേ​റ്റു​ക​ൾ ഘ​ടി​പ്പി​ക്കാം. നി​ല​വി​ൽ ഡ​ൽ​ഹി, ഗുജറാത്ത്, പശ്ചിമ ബംഗാൾ, ആസാം, മധ്യപ്രദേശ്‌ തുടങ്ങിയ ചി​ല സം​സ്ഥാ​ന​ങ്ങ​ളി​ൽ അ​തി​സു​ര​ക്ഷാ ന​മ്പർ​പ്ലേ​റ്റ് സം​വി​ധാ​നം ന​ട​പ്പാ​ക്കി​യി​ട്ടു​ണ്ട്.&nbsp;മറ്റ് സംസ്ഥാനങ്ങൾക്ക് ഇതിൽ സാവകാശം അനുവദിച്ചിട്ടുണ്ട്. 

## നിർമ്മാണം
അലൂമിനിയം പ്ലേ​റ്റി​ൽ ക്രോമിയം ഉ​പ​യോ​ഗി​ച്ച്‌ ഹോ​ളോ​ഗ്രാ​ഫ് രീ​തി​യി​ൽ അ​ക്ക​ങ്ങ​ൾ എ​ഴു​തി​യാ​ണ് അ​തി സു​ര​ക്ഷാ ന​മ്പർ പ്ലേ​റ്റു​ക​ൾ ത​യാ​റാ​ക്കു​ന്ന​ത്. ഓ​രോ വാ​ഹ​ന​ത്തി​നും വ്യ​ത്യ​സ്ത കോ​ഡു​ക​ൾ ലേ​സ​ർ വി​ദ്യ ഉ​പ​യോ​ഗി​ച്ച്‌ ന​മ്പർ പ്ലേ​റ്റി​ൽ ഘ​ടി​പ്പി​ക്കും. ര​ജി​സ്ട്രേ​ഷ​ൻ ന​ട​ത്തു​ന്ന വാ​ഹ​ന​ത്തി​ൻറെ എ​ഞ്ചി​ൻ ന​മ്പ​റ​ട​ക്കം എ​ല്ലാ വി​വ​ര​ങ്ങ​ളും കോ​ഡു​മാ​യി ബ​ന്ധി​പ്പി​ക്കും. ഇ​തു​വ​ഴി വ്യാ​ജ ന​മ്പർ പ്ലേ​റ്റി​ൽ ഓ​ടു​ന്നു​തും മോ​ഷ​ണ​മ​ട​ക്ക​മു​ള്ള കാ​ര്യ​ങ്ങ​ളി​ലും സു​ര​ക്ഷ ഉ​റ​പ്പാ​ക്കാ​ൻ ക​ഴി​യും.​ ന​മ്പർ പ്ലേ​റ്റ് അ​ഴി​ച്ചു​മാ​റ്റാ​നോ മാ​റ്റ​ങ്ങ​ൾ വ​രു​ത്താ​നോ ശ്ര​മി​ച്ചാ​ൽ ഇ​വ ഉ​പ​യോ​ഗ ശൂ​ന്യ​മാ​കു​ന്ന രീ​തി​യി​ലാ​ണ് നി​ർ​മി​ച്ചി​രി​ക്കു​ന്ന​ത്.
### സൂചകങ്ങൾ
രണ്ട് ആംഗലേയ അക്ഷരങ്ങൾ ഉപയോഗിച്ച് സംസ്ഥാനങ്ങളുടെയും കേന്ദ്ര ഭരണ പ്രദേശങ്ങളുടെയും പേരുകളെ സൂചിപ്പിക്കുന്നത്തിന്റെ പട്ടിക 

വർഗ്ഗം:ഇന്ത്യയിലെ ഗതാഗതം
താഹ

മലയാളിയായ  ഒരു ഇന്ത്യൻ ചലച്ചിത്രസംവിധായകയും രചയിതാവുമാണ്  **താഹ** (**Thaha**). തന്റേതായ രീതിയിലുള്ള കോമഡി ചലച്ചിത്രങ്ങൾക്ക് ഇദ്ദേഹം അറിയപ്പെടുന്നു.പാച്ചുവും കോവാലനും സംവിധാനം ചെയ്തിട്ടുണ്ട്.

## ചലച്ചിത്രജീവിതം
ആദ്യകാലങ്ങളിൽ താഹ മലയാളത്തിലെ ചില ജനപ്രിയ ചിത്രങ്ങളായ രാജാവിന്റെ മകൻ, ഭൂമിയിലെ രാജാക്കന്മാർ, കാക്കോത്തിക്കാവിലെ അപ്പൂപ്പൻ താടികൾ, വർണ്ണം എന്നിവയിൽ സഹസംവിധായകനായി കമൽ, തമ്പി കണ്ണന്താനം എന്നിവരോടൊപ്പം ജോലി ചെയ്തിട്ടുണ്ട്. 1991 ൽ അശോകനോടൊത്ത് മൂക്കില്ലാരാജ്യത്ത് എന്ന ചിത്രത്തിൽ ഒന്നിച്ച് സംവിധാനം ചെയ്തു.  പിന്നീട് താഹ സ്വന്തമായി ചിത്രങ്ങൾ സംവിധാനം ചെയ്യാൻ തുടങ്ങി.

## ചിത്രങ്ങൾ
**As assistant director:**

**സംവിധായകനായി:**

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മലയാളചലച്ചിത്രസംവിധായകർ
യൂക്കോ ബാങ്ക്

ഭാരതത്തിലെ ഒരു ദേശസാൽകൃത ബാങ്കാണ് **യൂക്കോ ബാങ്ക്**.
## ചരിത്രം
1943ൽ കൊൽക്കത്തയിൽ *യുണൈറ്റഡ് കൊമേർസിയൽ ബാങ്ക്*  എന്ന പേരിലാണ് യൂക്കോ ബാങ്ക് പ്രവർത്തനം ആരംഭിച്ചത്.ഭാരതത്തിലെ പ്രമുഖ വ്യവസായിയായ ഘൻശ്യാം ദാസ് ബിർള ക്വിറ്റ് ഇന്ത്യാ പ്രസ്ഥാനകാലത്ത്1942ലാണ് യുണൈറ്റഡ് കൊമേർസിയൽ ബാങ്ക് എന്ന ആശയത്തിനും അതുവഴി സ്ഥാപനത്തിനും തുടക്കമിട്ടത്.1969ൽ മറ്റു 13 ബാങ്കുകൾക്കൊപ്പം യുണൈറ്റഡ് കൊമേർസിയൽ ബാങ്കും ദേശസാൽക്കരിക്കപ്പെട്ടു.

*1985ലാണ് യൂക്കോ ബാങ്ക് എന്ന് പേരുമാറ്റിയത്.
*4000 ഓളം ശാഖകൾ ഭാരതത്തിലുണ്ട്.
*ഹോങ്കോങ്,സിംഗപ്പൂർ എന്നിവിടങ്ങളിലും പ്രവർത്തിക്കുന്നുണ്ട്.
*ഭാരതത്തിൽ 35 റീജിയണൽ ഓഫീസുകൾ ഉണ്ട്.
*414 എ ടി എം സെന്ററുകൾ ഉണ്ട്
*365 ദിവസവും പ്രവർത്തിക്കുന്ന **നോ ഹോളിഡേ** ശാഖകൾ ഉണ്ട്.

## ഉല്പന്നങ്ങളും സേവനങ്ങളും
*എൻ ആർ ഐ ബാങ്കിങ്
*വിദേശ കറൻസി ലോണുകൾ
*കയറ്റുമതി/ഇറക്കുമതി ധന/സേവനങ്ങൾ
*പൊതു ബാങ്കിങ് സേവനങ്ങൾ

## അവലംബം
uco bank 

വർഗ്ഗം:ഇന്ത്യയിലെ പൊതുമേഖലാ ബാങ്കുകൾ
കുന്നിക്കൽ നാരായണൻ

കേരളത്തിലെ ഒരു നക്സൽ നേതാവായിരുന്നു **കുന്നിക്കൽ നാരായണൻ**. പശ്ചിമബംഗാളിലെ നക്സൽ ബാരിയിൽ നടന്ന സായുധവിപ്ലവത്തിന്റെ തുടർച്ച പിടിച്ച് കേരളത്തിൽ നക്സൽ പ്രസ്ഥാനത്തിന് തുടക്കമിട്ടപ്പോൾ അതിനേ നേതൃത്വം നൽകിയ വ്യക്തിയായിരുന്നു ഇദ്ദേഹം. 1968-ൽ കേരളത്തിൽ നടന്ന ആദ്യത്തെ നക്സൽ ആക്ഷനായ തലശ്ശേരി - പുൽപ്പള്ളി ആക്രമണത്തിന് നേതൃത്വം നൽകാൻ ഇദ്ദേഹമുണ്ടായിരുന്നു.

നക്സൽ നേതാവായിരുന്ന മന്ദാകിനി നാരായണനെ വിവാഹം കഴിച്ചു. കേരളത്തിലെ നക്സൽ പ്രസ്ഥാനത്തിന് പിന്നീട് നേതൃത്വം നൽകിയ കെ. അജിത മകളാണ്.

## അവലംബം
പ്രേം കുമാർ

സംസ്ഥാന ചലച്ചിത്ര അക്കാഡമി ചെയർമാനും എഴുത്തുകാരനും  മലയാളചലച്ചിത്ര നടനും പത്തനംതിട്ട കിസുമം ഗവ.ഹയർ സെക്കൻ്ററി സ്കൂളിൻ്റെ ബ്രാൻഡ് അംബാസിഡറുമാണ് **പ്രേം കുമാർ**  (**Prem Kumar** ). പല ജനപ്രിയ സീരിയലുകളിലും ചലച്ചിത്രങ്ങളിലും അഭിനയിച്ചിട്ടുള്ള ഇദ്ദേഹം 100  ലധികം ചിത്രങ്ങളിൽ അഭിനയിച്ചിട്ടുണ്ട്.

## ജീവിത രേഖ
1967 സെപ്റ്റംബർ 12ന് ജെയിംസ്‌ സാമുവേലിന്റെയും ജയകുമാരിയുടെയും മകനായി തിരുവനന്തപുരത്തെ കഴക്കൂട്ടത്താണ് പ്രേംകുമാറിന്റെ ജനനം. തിരുവനന്തപുരത്തെ വിവിധ കലാലയങ്ങളിൽ നിന്നും വിദ്യാഭ്യാസം പൂർത്തിയാക്കിയ ശേഷം തൃശൂർ സ്കൂൾ ഓഫ് ഡ്രാമയിൽ ചേർന്നു. അവിടെ നിന്നും ഒന്നാം റാങ്കോടെ ആണ് പ്രേംകുമാർ പാസ്സായത്‌.  പ്രശസ്ത സംവിധായകൻ പി എ ബക്കറിന്റെ പി കൃഷ്ണപിള്ളയെക്കുറിച്ചുള്ള "സഖാവ്" എന്ന സിനിമയിൽ ആയിരുന്നു ആദ്യം അഭിനയിച്ചത്.എന്നാൽ ആ ചിത്രം പ്രദർശനത്തിനെത്തിയില്ല. തുടർന്ന് തൊണ്ണൂറുകളിൽ ദൂരദർശൻ മലയാളം ചാനലിൽ സംപ്രേഷണം ചെയ്തിരുന്ന "ലംബോ" എന്ന ടെലിഫിലം ആണ് പ്രേംകുമാറിനെ അഭിനയ രംഗത്തേക്ക് വീണ്ടും കൊണ്ടുവരുന്നത്.വളരെയധികം പ്രേക്ഷക ശ്രദ്ധ നേടിയ ഇതിലെ അഭിനയത്തിന് 1990 ലെ മികച്ച നടനുള്ള കേരള സംസ്ഥാന ടി വി അവാർഡ് ഇദ്ദേഹത്തിനായിരുന്നു. അരങ്ങ് എന്ന ചിത്രം ആണ് ആദ്യം റിലീസ് ആയത്. മുപ്പതു വർഷത്തിലധികമായി അഭിനയ രംഗത്തുള്ള പ്രേംകുമാർ, ചെറിയ ചെറിയ വേഷങ്ങൾ ചെയ്തു നായക വേഷങ്ങളിലേക്ക് എത്തി. ജോണിവാക്കർ, അനിയൻ ബാവ ചേട്ടൻ ബാവ, പുതുക്കോട്ടയിലെ പുതുമണവാളൻ, മന്ത്രിക്കൊച്ചമ്മ, ആദ്യത്തെ കണ്മണി, ഇക്കരെയാണെന്റെ താമസം തുടങ്ങി നൂറോളം സിനിമകളിൽ നായകനും സഹനടനുമായി മികച്ച പ്രകടനം തന്നെ ആണ് പ്രേംകുമാർ കാഴ്ച വെച്ചത്. വ്യക്തിപരമായ കാരണങ്ങളാൽ അഭിനയരംഗത്ത് നിന്നും കുറച്ചു കാലം വിട്ടു നിന്ന പ്രേംകുമാർ ചട്ടക്കാരി, തേജാഭായി ആൻഡ്‌ ഫാമിലി, ഷട്ടർ തുടങ്ങിയ ചിത്രങ്ങളിലൂടെ മലയാള സിനിമരംഗത്ത് വീണ്ടും സജീവമായി.
## സ്വകാര്യ ജീവിതം
ഭാര്യ ജിഷയും മകൾ ജമീമയുമൊത്ത് കഴക്കൂട്ടത്ത് താമസിക്കുന്നു .
സഹോദരങ്ങൾ: അജിത്‌ കുമാർ , പ്രസന്ന കുമാർ

## ചലച്ചിത്രജീവിതം
തന്റെ കോളേജ് കാലഘട്ടത്തിൽ തന്നെ പ്രേം കുമാർ കലയിലും സാഹിത്യത്തിലും തൽപ്പരനായിരുന്നു. മികച്ച നാടക നടനുള്ള സംസ്ഥാന പുരസ്കാരങ്ങൾ അദേഹത്തിനു ലഭിച്ചിട്ടുണ്ട്. തന്റെ കോളേജ് വിദ്യാഭ്യാസകാലഘട്ടത്തിൽ തന്നെ  ഓൾ ഇന്ത്യ റേഡിയോയുടേയും  ദൂരദർശന്റേയും പാനൽ ലിസ്റ്റിൽ തിരഞ്ഞെടുക്കപ്പെട്ടിട്ടുണ്ട്.

ടെലിവിഷൻ പരമ്പരകളിലൂടെയാണ് പ്രേം കുമാർ ആദ്യകാലത്ത് ജനപ്രിയനകുന്നത്. ആദ്യകാലത്ത് ദൂരദർശനിലെ ഒരു സീരിയലിലെ ലമ്പു എന്ന കഥാപാത്രം വളരെ ജനപ്രിയമായ ഒന്നായിരുന്നു. മികച്ച ടെലിവിഷൻ നടനുള്ള സംസ്ഥാന സർക്കാറിന്റെ പുരസ്കാരമടക്കം നിരവധി പുരസ്കാരങ്ങൾ ഇദ്ദേഹം നേടിയിട്ടുണ്ട്. 
അദ്ദേഹത്തിന്റെ ആദ്യചിത്രം സഖാവ് സംവിധാനം ചെയ്തത്  പി.എ. ബക്കർ ആയിരുന്നു.  പിന്നീട് ഒരു പാട് ചിത്രങ്ങളിൽ പ്രേം കുമാർ സഹനാടനായി അഭിനയിച്ചു. ഹാസ്യനടന്റെ രൂപത്തിൽ ഇദ്ദേഹം ജനപ്രിയനായിത്തീർന്നു.

## പുറത്തേക്കുള്ള കണ്ണികൾ
*

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രനടന്മാർ
ആണവഘടികാരം

അണുക്കളുടെയും തൻമാത്രകളുടെയും സ്വാഭാവികമായ കമ്പനങ്ങളെ അടിസ്ഥാനമാക്കി നിർമിച്ചിട്ടുള്ളതും സമയനിർണയത്തിന് ഉപയോഗിക്കുന്നതുമായ ഉപകരണത്തെ **ആണവഘടികാരം** എന്നു പറയുന്നു. ഒരു ക്വാർട്സ് ക്രിസ്റ്റലിന്റെ മർദവൈദ്യുതീ (പീസോ-ഇലക്ട്രിക്) കമ്പനങ്ങളാണ് ക്വാർട്സ് ഘടികാരത്തെ പ്രവർത്തിപ്പിക്കുന്നത്. ഈ തത്ത്വമാണ് ആണവഘടികാരത്തിലും ഉപയോഗിക്കുന്നത്. ക്രിസ്റ്റൽ കമ്പനങ്ങളുടെ ആവൃത്തിയെ വിഭജിച്ച് ഘടികാരസൂചി തിരിക്കുന്നു. ഘടികാരത്തെ നിയന്ത്രിക്കുന്നതിനുവേണ്ടിയാണ് അണുകമ്പനങ്ങളെ ആശ്രയിക്കുന്നത്. 1948-ൽ നിർമിച്ച ആദ്യത്തെ ആണവഘടികാരത്തിൽ അമോണിയാ (NH3) തൻമാത്രയിലെ നൈട്രജൻ അണു ഹൈഡ്രജൻ അണുക്കളുടെ തലത്തിൽ ലംബമായി നടത്തുന്ന കമ്പനമാണ് മാനകം (standard) ആയി സ്വീകരിച്ചിരുന്നത്. പ്രതിലോമകമ്പനം എന്നറിയപ്പെടുന്ന ഈ കമ്പനത്തിന്റെ ആവൃത്തി 23870 മെഗാ സൈക്കിൾസ് സെക്കൻഡ് ആണ് (ഒരു മെഗാ സൈക്കിൾ = 106 ദശലക്ഷം സൈക്കിൾ). അമോണിയാഘടികാരത്തിന്റെ കൃത്യത 109-ൽ 3 ഭാഗമാണ്. മേസർതത്ത്വത്തെ (Maser Principle) ആസ്പദമാക്കിയുള്ള ആണവഘടികാരങ്ങൾക്ക് ഇതിനേക്കാൾ മെച്ചപ്പെട്ട പ്രവർത്തനസ്ഥിരത നേടാൻ കഴിഞ്ഞിട്ടില്ല.

ആണവഘടികാരത്തിന്റെ അത്യാധുനിക രൂപങ്ങളിൽ അണുപുഞ്ജാനുനാദം (atomic beam resonance) എന്ന തത്ത്വമാണ് പ്രയോജനപ്പെടുത്തിയിട്ടുള്ളത്. സീഷിയം (Caesium) അണുവിന് അണുകേന്ദ്രചക്രണം (nuclear spin) മൂലം രണ്ടു വിഭിന്ന കാന്തികാവസ്ഥകളുണ്ട്. ഒരു അവസ്ഥയിൽനിന്നു, മറ്റേതിലേക്കുള്ള സംക്രമണത്തിന്റെ ആവൃത്തി 9,192,631,830 സൈ/സെ. 1010-ൽ 1 എന്ന പരിധിക്കുള്ളിൽ സുസ്ഥിരമാണ്. രന്ധ്രാനുനാദകങ്ങളിൽവച്ച് (cavity resonator) ഉച്ചാവൃത്തിയിലുള്ള കാന്തികമണ്ഡലങ്ങളിൽനിന്നും ഊർജാവശോഷണം നടത്തിയാണ് പ്രസ്തുത സംക്രമണം സാധിക്കുന്നത്. കാന്തികമണ്ഡലം, താപമാനം തുടങ്ങിയവയിലുണ്ടാകാവുന്ന ചിട്ടയില്ലാത്ത മാറ്റങ്ങളൊന്നും ആവൃത്തിയെ ബാധിക്കുകയില്ല. ആവർത്തിച്ചുള്ള മാപനങ്ങൾ മൂലം ഘടികാരത്തിന്റെ കൃത്യത 1011-ൽ 3 ഭാഗംവരെ വർധിക്കാവുന്നതാണ്. വാഷിങ്ടണിലുള്ള നാവികഗവേഷണ ലാബറട്ടറിയിൽ ഒരു സീഷിയം ഘടികാരം ഉണ്ട്. സീഷിയം ഉപയോഗിച്ചുള്ള ആണവഘടികാരത്തിന് 20 ബില്യൺ വർഷം കൃത്യതയോടെ പ്രവർത്തിക്കുവാൻ കഴിയും. റുബീഡിയം ഉപയോഗിച്ചുള്ള ആണവഘടികാരവും വികസിപ്പിച്ചിട്ടുണ്ട്. പക്ഷേ ഇതിന് സീഷിയത്തിന്റെ അത്ര കൃത്യത ലഭ്യമല്ല.

## അവലംബം



## പുറംകണ്ണികൾ

* ആണവഘടികാരം എങ്ങനെ പ്രവർത്തിക്കുന്നു
* ആണവഘടികാരം
* വിവിധയിനം ആണവഘടികാരങ്ങൾ
* അണുഘറ്റികാര സമയം
താനൂർ നഗരസഭ

ലഘുചിത്രം|Tanur Railway Station
മലപ്പുറം ജില്ലയിലെ തിരൂർ താലൂക്കിലാണ് **താനൂർ നഗരസഭ** സ്ഥിതി ചെയ്യുന്നത്. 1964-ൽ രൂപീകൃതമായ താനൂർ ഗ്രാമപഞ്ചായത്തിനെ 2015-ൽ നഗരസഭയാക്കി ഉയർത്തുകയായിരുന്നു. നഗരസഭയ്ക്ക് 19.49 ചതുരശ്രകിലോമീറ്റർ വിസ്തീർണ്ണമാണുള്ളത്. ഈ നഗരസഭയിൽ 44 വാർഡുകളുണ്ട്.

## അതിരുകൾ
*കിഴക്ക് -  നന്നമ്പ്ര, ഒഴൂർ പഞ്ചായത്തുകൾ
*പടിഞ്ഞാറ് - അറബിക്കടൽ
*തെക്ക്‌ -  താനാളൂർ, ഒഴൂർ പഞ്ചായത്തുകൾ 
*വടക്ക് - പരപ്പനങ്ങാടി നഗരസഭ

## അവലംബങ്ങൾ
*http://www.trend.kerala.gov.in  
*http://lsgkerala.in/tanurpanchayat 
*Census data 2001

വിഭാഗം:മലപ്പുറം ജില്ലയിലെ നഗരസഭകൾ
തലക്കാട് ഗ്രാമപഞ്ചായത്ത്

മലപ്പുറം ജില്ലയിലെ തിരൂർ താലൂക്കിൽ, തിരൂർ ബ്ളോക്കിലാണ് 16.04 ചതുരശ്ര കിലോമീറ്റർ വിസ്തീർണ്ണമുള്ള തലക്കാട് ഗ്രാമപഞ്ചായത്ത് സ്ഥിതി ചെയ്യുന്നത്. ഈ ഗ്രാമപഞ്ചായത്തിൽ 19 വാർഡുകളുണ്ട്.
## അതിരുകൾ
*കിഴക്ക് - തിരുനാവായ, വളവന്നൂർ പഞ്ചായത്തുകൾ 
*പടിഞ്ഞാറ് - വെട്ടം പഞ്ചായത്തും, തിരൂർ മുൻസിപ്പാലിറ്റിയും
*തെക്ക്‌ - തൃപ്രങ്ങോട്, മംഗലം, തിരുനാവായ പഞ്ചായത്തുകൾ  
*വടക്ക് - തിരൂർ മുൻസിപ്പാലിറ്റിയും, ചെറിയമുണ്ടം പഞ്ചായത്തും

## വാർഡുകൾ
#മാങ്ങാട്ടിരി  	 
#കട്ടച്ചിറ 	 
#കാരയിൽ 	 
#പുല്ലൂർ 	 
#പുല്ലൂരാൽ 	 
#കാഞ്ഞിരക്കോൽ 
#വടക്കൻ കുറ്റൂർ 	 
#തെക്കൻ കുറ്റൂർ 	
#മുക്കിലപ്പീടിക 	 
#വെങ്ങാലൂർ 	
#കോലൂപാലം 	 
#കോട്ടത്തറ 	
#ബി പി അങ്ങാടി ടൗൺ 	
#പാറശ്ശേരി ഈസ്റ്റ് 	
#പാറശ്ശേരി വെസ്റ്റ് 
#പൂക്കൈത 	
#ബി പി അങ്ങാടി 	 
#വടക്കേ അങ്ങാടി 	 
#കല്ലൂക്കടവ്

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/thalakkadpanchayat 
*Census data 2001

വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
ഹസ്സാൻ ബിൻ സാബിത്

മുഹമ്മദ്‌ നബിക്ക് മുമ്പും ശേഷവും ജീവിച്ച ഒരു അറബി മഹാ കവിയാണ് **ഹസ്സാൻ ബിൻ സാബിത്.** മുഴുവൻ പേര് അബുൽ വലീദ് ഹസ്സാൻ ബിൻ സാബിത് അൽ അൻസ്വാരി. 
## ഇസ്ലാമിന് മുൻപുള്ള കാലഘട്ടം
മദീനയിലെ *"ഗസ്സാൻ"* രാജാക്കൻമാരെ പുകഴ്ത്തി അദേഹം കവിതകൾ പാടി. അവരുടെ വകയായി ധാരാളം സമ്മാനങ്ങൾ വാങ്ങി. ആ സമൂഹത്തിലെ വളരെ പ്രിയങ്കരനായ കവിയായി മാറി.
## ഇസ്ലാം സ്വീകരണം
മുഹമ്മദ്‌ നബി മദീനയിൽ വന്നപ്പോൾ മുസ്ലിമായി. മുഹമ്മദ്‌ നബിയെ ധാരാളമായി കവിത കൊണ്ട് ആക്ഷേപിച്ചിരുന്ന ജനങ്ങളെ കവിത കൊണ്ട് തന്നെ തിരിച്ച പ്രതിരോധിച്ചു. നബിയെ ദ്രോഹിച്ചിരുന്നത് നബിയുടെ തന്നെ കുടുംബമായിരുന്നു. അവർക്കെതിരെ കവിത ചൊല്ലുമ്പോൾ നബി ചോദിച്ചു: നീ എങ്ങനെ അവർക്കെതിരെ കവിത എഴുതും? ഞാൻ അവരിൽ പെട്ടവനല്ലേ? അപ്പോൾ ഹസ്സാൻ മറുപടി പറയും: കുഴച്ച മാവിൽനിന്നു മുടി നീക്കം ചെയ്യുന്നത് പോലെ താങ്കളെ ഞാൻ നീക്കം ചെയ്യും.
അദ്ദേഹത്തിന്റെ വാക്കുകൾ ഇരുളിന്റെ കഴുത്തിൽ അമ്പുപോലെ പതിച്ചു. ശത്രുക്കൾക്ക് ആ വരികൾ കുറച്ചൊന്നുമല്ല അസ്വസ്ഥതയുണ്ടാക്കിയത്.
ഇസ്ലാം സ്വീകരിച്ചതോടെ കവിതയെഴുത്ത് കുറഞ്ഞു. ആരാധനയിൽ മുഴുകാൻ വേണ്ടിയായിരുന്നു ഇത്. ഇസ്ലാമിനെ സംരക്ഷിക്കാൻ വേണ്ടി മാത്രം പിന്നീട് കവിതകൾ എഴുതി.എഴുതി.അതിൽ വളരെ പ്രശസ്തമായ കൃതിയാണ് "ബാനത് സുആത് ""യെന്ന നബി കീർത്തനം  .60 വര്ഷം ജാഹിലിയ്യ കാലഘട്ടത്തിലും 60 വര്ഷം ഇസ്ലാമിക കാലഘട്ടത്തിലും അദ്ദേഹം ജീവിച്ചു

## മരണം
ഹിജ്റ വർഷം 54 ൽ 120 ആം വയസ്സിൽ മരണം.
അറ്റ്ലാന്റാ യുദ്ധം

{| style="clear:right; float:right; background:transparent;"
|-
| 

അമേരിക്കൻ ആഭ്യന്തരയുദ്ധത്തിന്റെ (1861-65) അവസാനഘട്ടത്തിൽ ജോർജിയയുടെ തലസ്ഥാനമായ അറ്റ്ലാന്റാ നഗരത്തിനു ചുറ്റുമായി 1864 ജൂലൈ 20 മുതൽ സെപ്റ്റംബർ 2 വരെ നടന്ന യുദ്ധമാണ് **അറ്റ്ലാന്റാ യുദ്ധം**. ഈ സംഘട്ടനത്തിനുശേഷമാണ്, അമേരിക്കൻ ആഭ്യന്തരയുദ്ധത്തിൽ ഉത്തരസംസ്ഥാനങ്ങൾക്ക് നിർണായകമായ വിജയം ലഭിച്ചു തുടങ്ങിയത്.

യൂണിയൻ (ഉത്തര സംസ്ഥാനങ്ങൾ) സൈനിക നേതാവായ വില്യം ടി. ഷെർമൻ (1820-91) അറ്റ്ലാന്റയെ ലക്ഷ്യമാക്കി 1864 മേയിൽ സൈനികനീക്കം ആരംഭിച്ചു. അദ്ദേഹത്തിന്റെ സൈന്യത്തിൽ 90,000 പടയാളികളാണ് ഉണ്ടായിരുന്നത്. കോൺഫെഡറേറ്റ് (ദക്ഷിണസംസ്ഥാനങ്ങൾ) സൈന്യാധിപനായ ജെ.ഇ. ജോൺസ്റ്റൺ 60,000 പടയാളികളോടുകൂടി യൂണിയൻ സൈന്യത്തെ എതിർത്തു. നേരിട്ടുള്ള യുദ്ധം ഒഴിവാക്കുന്നതിൽ ഷെർമന്റെ പടയാളികൾ സമർഥരായിരുന്നു. തന്ത്രപൂർവമായ നിരവധി പാർശ്വാക്രമണങ്ങളിലൂടെ തങ്ങളുടെ മാർഗ്ഗം സുരക്ഷിതമാക്കിക്കൊണ്ട് ജൂലൈ 17-ന് അറ്റ്ലാന്റാ നഗരത്തിന് 13 കി.മീ. അടുത്തുവരെ യൂണിയൻ സൈന്യം എത്തി. ഷെർമന്റെ വിജയകരമായ മുന്നേറ്റംമൂലം ജോൺസ്റ്റൺ രൂക്ഷമായ വിമർശനത്തിനു പാത്രമായി. കോൺഫെഡറേഷന്റെ പ്രസിഡന്റായ ജെഫേഴ്സൻ ഡേവിഡ് ഇക്കാരണത്താൽ ജോൺസ്റ്റനെ സൈന്യാധിപസ്ഥാനത്തുനിന്ന് നീക്കുകയും പകരം ജോൺ ബെൽ ഹുഡ്ഡിനെ (1831-79) നിയമിക്കുകയും ചെയ്തു. പതിനൊന്നു ദിവസത്തിനുള്ളിൽ ഹുഡ്ഡ് മൂന്നു പ്രാവശ്യം ഷെർമനുമായി ഏറ്റുമുട്ടി പരാജയപ്പെട്ടു. പീച്ച്ട്രിക്രിക്ക് (ജൂലൈ 20), അറ്റ്ലാന്റാ (ജൂലൈ 22), എസ്രാചർച്ച് (ജൂലൈ 28) എന്നീ സ്ഥലങ്ങളിൽ വച്ചാണ് ഈ യുദ്ധങ്ങൾ നടന്നത്. ഈ യുദ്ധങ്ങളിൽ ഹുഡ്ഡിന് 10,841-ഉം ഷെർമന് 9,719-ഉം പടയാളികൾ നഷ്ടപ്പെട്ടു. എന്നിട്ടും അറ്റ്ലാന്റാ അധീനമാക്കുവാൻ ഷെർമന് കഴിഞ്ഞില്ല. തുടർന്ന് തെക്കുഭാഗത്തും കിഴക്കുഭാഗത്തും കൂടിയുള്ള വാർത്താവിനിമയത്തെ വിച്ഛേദിച്ചുകൊണ്ട് ഷെർമൻ അറ്റ്ലാന്റാ നഗരത്തെ വലയംചെയ്തു. ഈ ഉപരോധം ഒരു മാസത്തിലേറെ നീണ്ടുനിന്നു. ജനറൽ ഹുഡ്ഡും, 14,000 വരുന്ന അദ്ദേഹത്തിന്റെ സൈന്യവും സെപ്റ്റബർ 2-ന് അറ്റ്ലാന്റാ നഗരത്തിൽനിന്ന് പിൻവാങ്ങി. അടുത്തദിവസം തന്നെ യൂണിയൻ സൈന്യം നഗരം കൈവശമാക്കി.

ഇതിന് ശേഷവും ഷെർമന്റെ വിജയം ശാശ്വതമെന്നു പറയാൻ കഴിയുമായിരുന്നില്ല. അദ്ദേഹം ഒരു ശത്രുരാജ്യത്തിനുള്ളിൽ ആയിരുന്നു. ശക്തമായ സൈനികകാവൽ ഏർപ്പെടുത്തിയിരുന്ന ഒരു റെയിൽറോഡ് മാത്രമായിരുന്നു അദ്ദേഹത്തിന്റെ ഗതാഗത വാർത്താവിനിമയ മാർഗം. ഹുഡ്ഡ് അതു മനസ്സിലാക്കുകയും ആ സന്ദർഭം തികച്ചും പ്രയോജനപ്പെടുത്തുന്നതിന് ശ്രമിക്കുകയും ചെയ്തു. അദ്ദേഹം ആദ്യം പടിഞ്ഞാറോട്ട് നീങ്ങി, അറ്റ്ലന്റായിൽ നിന്ന് 73 കി.മീ. വടക്കു സ്ഥിതിചെയ്യുന്ന അല്ലാത്തൂണാ റെയിൽ റോഡ് സ്റ്റേഷൻ ആക്രമിച്ചു; എന്നാൽ ഈ ശ്രമത്തിലും അദ്ദേഹം പരാജയപ്പെട്ടു. ഹുഡ്ഡ് വീണ്ടും പടിഞ്ഞാറുഭാഗത്തേക്ക് പിൻവാങ്ങി. ചട്ടനൂഗ (Chattanooga) റെയിൽറോഡിന് സമീപത്തുനിന്നും ഹുഡ്ഡ് വീണ്ടും പിൻവാങ്ങുന്നതുവരെ ഷെർമൻ അദ്ദേഹത്തെ പിൻതുടർന്നു. അതിനുശേഷം ഷെർമൻ 60,000 പടയാളികൾ ഉൾക്കൊള്ളുന്ന ശക്തമായ ഒരു സൈന്യത്തെ അവിടെ കേന്ദ്രീകരിച്ചു. നവംബർ 15-ന് ഷെർമൻ അറ്റ്ലാന്റായിൽനിന്ന് കടൽക്കരയിലേക്ക് തന്റെ ജൈത്രയാത്ര ആരംഭിച്ചു. പുറപ്പെടുന്നതിനുമുമ്പ് അറ്റ്ലാന്റായിലെ ആയുധശാലകൾ മുഴുവൻ ചുട്ടുനശിപ്പിച്ചു. ചട്ടനൂഗയിലേക്കുള്ള റെയിൽ റോഡു തകർക്കുകയും ടെലഗ്രാഫ് കമ്പികൾ മുറിച്ചുകളയുകയും ചെയ്തു. 97 കി.മീ. വിസ്താരമുള്ള ഒരു മേഖലയിൽ രണ്ടു സമാന്തരറോഡുകളിൽ കൂടിയാണ് അദ്ദേഹത്തിന്റെ സൈന്യങ്ങൾ നീങ്ങിയത്. ഷെർമന്റെ കണക്കനുസരിച്ച് ഈ ആക്രമണം ജോർജിയയ്ക്കു വരുത്തിവച്ച നഷ്ടം 10 കോടി പവനാണ്. അതിൽ 8 കോടിയും വിനാശക പ്രവർത്തനങ്ങളുടെയും മറ്റു ദുർവിനിയോഗങ്ങളുടെയും ഫലമായുണ്ടായതാണ്.

## അവലംബം



## പുറംകണ്ണികൾ

* അറ്റ്ലാന്റാ യുദ്ധം
* അറ്റ്ലാന്റാ യുദ്ധം
* അറ്റ്ലാന്റാ യുദ്ധം 

വർഗ്ഗം:അമേരിക്കൻ ആഭ്യന്തരയുദ്ധം
ഉറുമി

**ഉറുമി** (English: Urumi; Tamil: உறுமி, *ഉറുമി*, Sinhalese: එතුණු කඩුව *എതുനു കഡുവ*; Hindi: *ആര*) പുരാതന കേരളത്തിലും  ശ്രീലങ്കയിലും ഉപയോഗിച്ചിരുന്ന ഒരുതരം ഉലയുന്ന  വാൾ ആണ് ഉറുമി. സംഘകാലം മുതലേ ഈ ആയുധം നിലവിലുണ്ടായിരുന്നെന്ന് വിശ്വസിക്കപ്പെടുന്നു.

ഒരു ഉരുക്ക് ചാട്ടവാർ പോലെയാണ് ഉറുമി ഉപയോഗിക്കുന്നത്. അതിനാൽ തന്നെ ഉപയോഗിക്കുന്ന ആൾക്ക് ചാട്ടയുടെയും വാളിന്റെയും ഉപയോഗം അറിഞ്ഞിരിക്കേണ്ടത് ആവശ്യമാണ്. ഈ ഒരു കാരണത്താൽ തന്നെ ഉറുമിക്ക് കളരിപ്പയറ്റ് പോലെയുള്ള ആയോധനകലകളിൽ വലിയ പ്രാധാന്യം ഉണ്ട്.

*ഉറുമി* എന്ന വാക്കിന്റെ ഉത്ഭവം ഭാരതത്തിലാണ്. കേരളത്തിൽ ഇതിനെ വിളിക്കുന്ന മറ്റൊരു പേരാണ് ***ചുറ്റുവാൾ***. തമിഴിൽ *സുരുൾ കത്തി* (curling sword) *സുരുൾ വാൾ* (curling blade) *സുരുൾ പടകത്തി* (சுருள் பட்டாக்கத்தி) എന്നെല്ലാം അറിയപ്പെടുന്നതും ഉറുമിയാണ്.

## രൂപഘടന
ഉറുമിയുടെ പിടി നിർമ്മിക്കുന്നത് ഉരുക്കോ പിച്ചളയോ ഉപയോഗിച്ചാണ്. *[[തൽവാർ]]* വാളുകളുടെ പിടിയോട് ഇതിന് സാമ്യമുണ്ട്. പിടിയുടെ അറ്റത്ത് അലങ്കാരത്തിനുവേണ്ടി മൂർച്ചയുള്ള ഒരുഭാഗവും കാണാറുണ്ട്. മുക്കാലിഞ്ച് മുതൽ ഒരിഞ്ച് വരെയാണ് വാൾത്തലയുടെ വീതി. സാധാരണയായി യോദ്ധാവിന്റെ നിവർത്തിപ്പിടിച്ച കൈകളുടെ മൊത്തം നീളത്തിനു സമമായ നീളമാണ് വാൾത്തലക്കുണ്ടാവുക, ഇത് 4 മുതൽ 5 അടിവരെയാവാം. ഒറ്റ പിടിയിൽ ഒന്നിലധികം ഉറുമിവാളുകൾ പിടിപ്പിക്കുന്നതും അപൂർവമല്ല. ശ്രീലങ്കയിൽ കാണപ്പെടുന്ന ചില ഉറുമികൾക്ക് 32 വാൾത്തലകൾ വരെയുണ്ട്, ഇവ രണ്ടു കൈയിലും ഓരോന്ന് വെച്ച് ഉപയോഗിക്കുന്നവയാണ്.

## ഉപയോഗം
ഉറുമിയുടെ നീളവും ഉലയുന്ന സ്വഭാവവും ഒന്നിലധികം എതിരാളികളെ നേരിടുന്നതിന് ഫലപ്രദമാണ്. ഉപയോഗത്തിലല്ലാത്തപ്പോൾ അരക്കു ചുറ്റും കച്ചപോലെ ചുറ്റിവെക്കുകയാണ് ചെയ്യുക. പിടി സാധാരണ വാൾപ്പിടി പോലെ അരക്കെട്ടിൽ ഉയർന്നുനിൽക്കുകയും ചെയ്യും.
വർഗ്ഗം:ആയുധങ്ങൾ
ഹഫ്സ ബിൻത് ഉമർ ഇബ്ൻ ഖത്വാബ്

**ഹഫ്സ ബിൻത് ഉമർ** () മുഹമ്മദ് നബിയുടെ 12 ഭാര്യമാരിൽ ഒരാളും ഇസ്‌ലാമിലെ രണ്ടാമത്തെ ഖലീഫയായിരുന്ന ഉമർ ഇബ്‌ൻ ഖത്വാബിന്റെ മകളും ആയിരുന്നു. നബിയുടെ ഭാര്യമാരെ മുസ്ലീങ്ങൾ ആദരസൂചകമായി "ഉമ്മുൽ മുഅ്മിനീൻ" (വിശ്വാസികളുടെ മാതാവ്) എന്നാണ് വിളിക്കാറുള്ളത്.

## ജനനം
നബിക്ക് പ്രവാചകത്വം ലഭിച്ച അഞ്ചാം വർഷം മക്കയിലായിരുന്നു ജനനം. ആദ്യം ഹഫ്സയെ വിവാഹം ചെയ്തിരുന്നത് ഖുനൈസ് ഇബ്ൻ ഹുദൈഫ എന്ന ഒരു സഹാബിയായിരുന്നു. ബദ്ർ, ഉഹ്ദ് യുദ്ധങ്ങളിൽ പങ്കെടുത്തിരുന്ന ഒരു ധീരയോദ്ധാവായിരുന്ന അദ്ദേഹത്തിന് ഉഹ്ദ് യുദ്ധത്തിൽ മുറിവേൽക്കുകയും അത് അദ്ദേഹത്തിന്റെ മരണത്തിന് ഹേതുവാകുകയും ചെയ്തു. അങ്ങനെ വിധവയായ തന്റെ മകളെ വിവാഹം ചെയ്യാൻ ഉമർ തന്റെ സുഹൃത്തുക്കളായ അബൂബക്കറിനോടും ഉസ്മാനോടും ആവശ്യപ്പെട്ടെങ്കിലും അവർ നിരസിക്കുകയാണുണ്ടായത്. ഇതേക്കുറിച്ച് നബിയോട് പരാതിപ്പെട്ട ഉമറിനോട് നബി പറഞ്ഞത് "ഹഫ്സക്ക് ഉസ്മാനേക്കാളും ഉസ്മാന് ഹഫ്സയേക്കാളും നല്ല ഇണയെ ലഭിച്ചേക്കാം" എന്നാണ്. പിന്നീട് മുഹമ്മദ് നബി ഹഫ്സയെ വിവാഹം ചെയ്തു.

## അഭ്യസ്ത വിദ്യ
ഇസ്ലാമിന്റെ ആദ്യ കാലത്ത് തന്നെ ശിഫാ അദവിയ്യയിൽ നിന്ന് സാക്ഷരത നേടിയ ഇവർ ഖുർ ആൻ ഹൃദ്ദിസ്ഥമാക്കുകയും അതിന്റെ ലിഖിതവൽക്കരണത്തിൽ സഹായിക്കുകയും ചെയ്തിട്ടുണ്ട്. ഖുർ ആന്റെ ആദ്യ പ്രതി സൂക്ഷിച്ചുവെച്ചിരുന്നതും ഇവർ തന്നെയായിരുന്നു. ഖലീഫ ഉസ്മാന്റെ കാലത്ത് ഖുർആൻ ക്രോഡീകരിക്കുമ്പോൾ ഹഫ്സയുടെ കൈവശം ഉണ്ടായിരുന്ന പകർപ്പും ഉപയോഗപ്പെടുത്തിയിരുന്നു.

## ഹദീസ് പണ്ഡിത
അറുപതോളം ഹദീസുകൾ നിവേദനം ചെയ്ത ഹഫ്സ, ആയിശയുടെ ഉറ്റ തോഴി കൂടിയായിരുന്നു.

## മരണം
അറുപതാം വയസ്സിൽ മരണപ്പെട്ടു.
## സ്രോതസ്സുകൾ
* ഇസ്ലാം വിജ്ഞാനകോശം (കലിമ) പേ. 870—Kaderka 06:31, 16 ജൂൺ 2012 (UTC)
* http://www.witness-pioneer.org/vil/Articles/companion/05_umar_bin_al_khattab.htm 

## അവലംബങ്ങൾ

വർഗ്ഗം:സ്വഹാബികൾ
വർഗ്ഗം:മുഹമ്മദ് നബിയുടെ ഭാര്യമാർ
താനാളൂർ ഗ്രാമപഞ്ചായത്ത്

മലപ്പുറം ജില്ലയിൽ തിരൂർ താലൂക്കിൽ താനൂർ ബ്ലോക്ക് പരിധിയിൽ സ്ഥിതി ചെയ്യുന്ന15.12ച.കിമീ വിസ്ത്രതിയുള്ള പഞ്ചായത്താണ്  **താനാളൂർ ഗ്രാമപഞ്ചായത്ത്**. ഈ ഗ്രാമപഞ്ചായത്തിന് 23 വാർഡുകളാണുള്ളത്.

പഞ്ചായത്ത് ആസ്ഥാനം താനാളൂരിൽ സ്ഥിതി ചെയ്യുന്നു.

## അതിരുകൾ
*കിഴക്ക് - ചെറിയമുണ്ടം, പൊൻമുണ്ടം എന്നീ പഞ്ചായത്തുകൾ
*പടിഞ്ഞാറ് – താനൂർ, നിറമരുതൂര് പഞ്ചായത്തുകൾ
*തെക്ക്‌ - നിറമരുതൂർ പഞ്ചായത്തും,തിരൂർമുൻസിപ്പാലിറ്റിയും
*വടക്ക് – ഒഴൂർ,താനൂർ പഞ്ചായത്തുകൾ
## വാർഡുകൾ
#മൂലക്കൽ  	
#ദേവധാർ 	
#പുത്തൻതെരു 	
#പാണ്ടിയാട്ട് 	
#പരേങ്ങത്ത് 	 
#തറയിൽ 	 
#തീണ്ടാപ്പാറ 	 
#പകര നോർത്ത് 	 
#തവളാംകുന്ന് 	
#അരീക്കാട് 	 
#അരീക്കാട് നിരപ്പ് 	
#പകര സൗത്ത് 	
#മീനടത്തൂർ ഈസ്റ്റ് 	
#മീനടത്തൂർ വെസ്റ്റ് 	
#മൂച്ചിക്കൽ 	 
#വലിയപാടം 	
#താനാളൂർ 	
#വട്ടത്താണി 	 
#കൈനിപ്പാടം 	 
#പുത്തുക്കുളങ്ങര 	
#പട്ടരുപറമ്പ് 	 
#കുണ്ടുങ്ങൽ 	
#കേരളാധീശ്വരപുരം

## സ്ഥിതിവിവരക്കണക്കുകൾ
## ചരിത്രം
മത സൗഹൃദത്തിന് ഏറെ പേര് കേട്ട പ്രദേശമാണ് താനാളൂർ. ആയിരത്തോളം വർഷം പഴക്കമുള്ള ശ്രീ നരസിംഹ മൂർത്തി ക്ഷേത്രം, മുഹ്യദ്ധീൻ ജുമുഅ മസ്ജിദ്, ജലാലിയ്യ സുന്നി മസ്ജിദ് മുതലായ മത സ്ഥാപനങ്ങൾ താനാളൂർ അങ്ങാടിയിൽ സ്ഥിതി ചെയ്യുന്നു. 

## മതസ്ഥാപനങ്ങൾ
## പ്രധാന ക്ഷേത്രങ്ങൾ
*ശ്രീ നരസിംഹമൂർത്തി ക്ഷേത്രം, താനാളൂർ
*വെളുവിൽ ക്ഷേത്രം, കുണ്ടുങ്ങൽ
*മഹാഗണപതി ക്ഷേത്രം, പുത്തൻതെരു
*അയ്യപ്പൻ കാവ് ക്ഷേത്രം

## പ്രധാന മുസ്‌ലിം പള്ളികൾ
*മുഹ്യദ്ധീൻ ജുമുഅ മസ്ജിദ്, താനാളൂർ
*കാട്ടിൽ തങ്ങൾ ജാറം ജുമാമസ്ജിദ് 
*കാട്ടിൽ തങ്ങൾ ജാറം ജുമാമസ്ജിദ് 
*ജലാലിയ്യ സുന്നി മസ്ജിദ്, താനാളൂർ
*പുത്തതെരു മഹല്ല് മസ്ജിദ്
*ഫാത്വിമ മസ്ജിദ്, പുത്തൻതെരു
*അരീക്കാട് ജുമുഅ മസ്ജിദ്
*ബകരിയ്യ മസ്ജിദ്, ഒ.കെ പാറ
*സുന്നി മസ്ജിദ്, പകര
*ഗൗസിയ്യ മസ്ജിദ്, തീണ്ടാപ്പാറ
*കെ.പുരം മഹല്ല് ജുമുഅ മസ്ജിദ്
*മൂലക്കൽ ടൗൺ മസ്ജിദ്
*അറഫ മസ്ജിദ്, മൂലക്കൽ
*മക്ക മസ്ജിദ്, കെ.പുരം
*വട്ടത്താണി ജുമുഅ മസ്ജിദ്
*തഖ്‌വ മസ്ജിദ്, വട്ടത്താണി
*ശാദുലി മസ്ജിദ്, വലിയപാടം

## വിദ്യാഭ്യാസ സ്ഥാപനങ്ങൾ
#താനൂർ ഗവ.കോളേജ്
#ദേവധാർ ഹയർ സെക്കണ്ടറി സ്കൂൾ
#ഐ.ടി.സി പുത്തൻതെരു
#മീനടത്തൂർ ഗവ. ഹൈസ്‌കൂൾ
#ജി.എൽ.പി.എസ് വട്ടത്താണി
#പുതുകുളങ്ങര എൽ.പി സ്കൂൾ
#ക്രസന്റ് ഇംഗ്ലീഷ് ഹൈസ്‌കൂൾ
#ജി.എൽ.പി.എസ്, പുത്തൻതെരു
#മനാറുൽ ഹുദ ഇംഗ്ലീഷ് മീഡിയം സ്കൂൾ, പകര,
10.#നായനാർ എൽ. പി. എസ്,കെ പുരം

## പ്രധാന മുസ്‌ലിം മതസ്ഥാപനങ്ങൾ
*ബയാനുൽ ഹുദ സുന്നിമദ്റസ
*ജലാലിയ്യ സുന്നി മദ്റസ പുത്തൻതെരു
*ഇസ്സത്തുൽ ഇസ്ലാം സുന്നി മദ്റസ, പുത്തൻതെരു
*താജുൽ ഇസ്ലാം മദ്റസ, പുത്തൻതെരു

## പ്രധാന ടൗണുകൾ
താനാളൂരിന് പുറമെ പുത്തൻതെരു, വട്ടത്താണി, മൂലക്കൽ, പകര, അരീക്കാട്, വലിയപാടം, കുണ്ടുങ്ങൽ

## ടൂറിസ്റ്റ്കേന്ദ്രങ്ങൾ

## കല/സാഹിത്യം

## സുപ്രധാനവ്യക്തികൾ

## കായിക കേന്ദ്രങ്ങൾ

## ജനസംഖ്യ==40,884 (2001

## അവലംബം
*http://www.trend.kerala.gov.in  
*http://lsgkerala.in/tanalurpanchayat 
*Census data 2001

വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
നീർക്കടവ്

കണ്ണൂർ നഗരത്തിൽ നിന്ന് വടക്ക് സമുദ്ര തീരത്ത് 8 കി.മി.ദുരത്തിൽ സ്ഥിതി ചെയ്യുന്ന ഒരു ഗ്രാമമാണ് **നീർക്കടവ്**. ഒരു എൽ പി സ്കൂൾ, ശ്രീ കൂരുമ്പ ക്ഷേത്രം എന്നിവ ഇവിടെ സ്ഥിതി ചെയ്യുന്നു

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
മത്സ്യത്തൊഴിലാളികളാണ് ഇവിടെ കൂടു തലായും താമസിച്ചു വരുന്നത്..ഇവിടെ ശ്രീ കുറുമ്പഭഗവതി പരിപാലന അരയ സമാജം എന്ന പേരിൽ അരയന്മാരുടെ കൂട്ടായ്മ പ്രവർത്തിച്ചു വരുന്നു...1959 ൽ ആണ് അരയാസമാജം സ്ഥപിതമായത്...1963ൽ ജീർണിച്ച ക്ഷേത്രത്തിന്റെ പുന:പ്രതിഷ്ഠ നടന്നു.... അതിനു ശേഷം ഇപ്പൊ 2023 ജനുവരി 26,27എന്നീ തീയതികളിൽ ക്ഷേത്രം മൊത്തമായി പൊളിച്ചു പണിത് മേൽക്കൂര ചെമ്പ് പൊതിഞ് പുന :പ്രതിഷ്ടകാർമം നടന്നു..
മാന്നാർമത്തായി സ്പീക്കിങ്ങ്

മാണി സി. കാപ്പന്റെ സംവിധാനത്തിൽ ഇന്നസെന്റ്, മുകേഷ്, സായി കുമാർ, ബിജു മേനോൻ, വാണി വിശ്വനാഥ് എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പുറത്തിറങ്ങിയ ഒരു മലയാളചലച്ചിത്രമാണ് **മാന്നാർമത്തായി സ്പീക്കിങ്ങ്**. 1989-ൽ പുറത്തിറങ്ങിയ *[[റാംജിറാവ് സ്പീക്കിങ്ങ്]]* എന്ന സിദ്ദിഖ്-ലാൽ സംവിധാനം ചെയ്ത ചിത്രത്തിന്റെ രണ്ടാംഭാഗമായാണ് ഈ ചിത്രം പുറത്തിറങ്ങിയത്. വാണി വിശ്വനാഥ് അഭിനയിച്ച ആദ്യ മലയാളചിത്രമാണിത്. ഓ.കെ. പ്രൊഡക്ഷൻസിന്റെ ബാനറിൽ മാണി സി. കാ‍പ്പൻ നിർമ്മിച്ച ഈ ചിത്രം ഓ.കെ. പിൿചേഴ്‌സ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവ നിർവ്വഹിച്ചത് സിദ്ദിഖ്-ലാൽ ആണ്.

1995-ലെ ഏറ്റവും വലിയ മൂന്നാമത്തെ ഹിറ്റായിരുന്നു ഈ ചിത്രം. ഇതിന്റെ രണ്ടാം ഭാഗം 2014ൽ മാന്നാർമത്തായി സ്പീക്കിങ്ങ് 2 എന്നാ പേരിൽ പുറത്തിറങ്ങി.

## അഭിനേതാക്കൾ

## സംഗീതം
ബിച്ചു തിരുമല എഴുതിയ ഇതിലെ ഗാനങ്ങൾക്ക് സംഗീതം പകർന്നത് എസ്.പി. വെങ്കിടേഷ് ആണ്. ഗാനങ്ങൾ സർഗ്ഗം സ്പീഡ് ഓഡിയോസ് വിപണനം ചെയ്തിരിക്കുന്നു.
; ഗാനങ്ങൾ
# പാൽ സരണികളിൽ – കെ.ജെ. യേശുദാസ്
# ഓളക്കയ്യിൽ നീരാടി – കെ.ജെ. യേശുദാസ്, കെ.എസ്. ചിത്ര
# മച്ചാനേ വാ – ശുഭ
# ആറ്റിറമ്പിൽ – കെ.എസ്. ചിത്ര
# പാൽ സരണികളിൽ – കെ.ജെ. യേശുദാസ്, കെ.എസ്. ചിത്ര, കോറസ്
# ആറ്റിറമ്പിൽ – കെ.ജെ. യേശുദാസ്

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''മാന്നാർമത്തായി സ്പീക്കിങ്ങ്''  – മലയാളസംഗീതം.ഇൻഫോ
* http://popcorn.oneindia.in/title/7621/mannar-mathai-speaking.html 

വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
സ്പീഡ് ട്രാക്ക്

ജയസൂര്യയുടെ സംവിധാനത്തിൽ ദിലീപ്, മധു വാര്യർ, സലീം കുമാർ, ഗജാല എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***സ്പീഡ് ട്രാക്ക്***. വർണ്ണചിത്രയുടെ ബാനറിൽ സുബൈർ നിർമ്മിച്ച ഈ ചിത്രം വിതരണം ചെയ്തത് വർണ്ണചിത്ര റിലീസ് ആണ്. ചിത്രത്തിന്റെ രചന നിർവ്വഹിച്ചതും ജയസൂര്യ തന്നെയാണ്.

## അഭിനേതാക്കൾ

## സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക് സംഗീതം പകർന്നത് ദീപക് ദേവ് ആണ്. പശ്ചാത്തലസംഗീതം ഒരുക്കിയിരിക്കുന്നത് ഔസേപ്പച്ചൻ. ഗാനങ്ങൾ വിപണനം ചെയ്തത് സത്യം ഓഡിയോസ്.
; ഗാനങ്ങൾ
# കൊക്കൊക്കോ കോഴി – വിനീത് ശ്രീനിവാസൻ, റിമി ടോമി, ജ്യോതിഷ്
# ഒരു കിന്നരഗാനം മൂളി – ഉദിത് നാരായൺ, സുജാത മോഹൻ
# പാട്ടും പാടിയൊരു – കെ.ജെ. യേശുദാസ്
# നേരത്തെ – ജാസി ഗിഫ്റ്റ്, ദീപക് ദേവ്, ജോർജ്ജ് പീറ്റർ
# കൊക്കൊക്കോ കോഴി – വിനീത് ശ്രീനിവാസൻ, റിമി ടോമി

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''സ്പീഡ് ട്രാക്ക്''  – മലയാളസംഗീതം.ഇൻഫോ
* http://popcorn.oneindia.in/title/1827/speed-track.html 

വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
കിഴുപ്പിള്ളിക്കര

തൃശ്ശൂർ ജില്ലയിലെ താന്ന്യം ഗ്രാമപഞ്ചായത്തിലെ ഒരു ഗ്രാമമാണു് കിഴുപ്പിള്ളിക്കര. തൃശ്ശൂർ വടക്കുംനാഥൻ ക്ഷേത്രത്തിൽ നിന്നും 20 കി.മീ. തെക്കു പടിഞ്ഞാറായി ഈ ഗ്രാമം സ്ഥിതി ചെയ്യുന്നു.

## ജനസംഖ്യ
ഏകദേശം പതിനായിരം.

## ഭാഷ
മലയാളം

## പ്രധാന റോഡുകൾ
#കിഴുപ്പിള്ളിക്കര സെന്റ്റ്ർ
#കറിവൻകുളം-  ചാഴൂർ റോഡ് 
#അഴിമാവ് - പെരിങ്ങോട്ടുകര റോഡ് 
#തിരുത്തേക്കാട് - ചാഴൂർ റോഡ് 
#കല്ലുംകടവ് - കടവ് 
#പന്നികുളങ്ങര 
#പൂക്കോട്ട്കുന്ന് ((ആശാരി കുന്നു , ചെങ്ങോത്ത )
#മനപ്പടി പടിഞ്ഞാറേ മന ( തൃപ്രയാർ തന്ദ്രി ഇല്ലം)
#കരാംചിറ പാലം - കാട്ടൂർ -നെടുമ്പുര 
#കിഴുപ്പിള്ളിക്കര - നളന്ദ - കിണർ റോഡ് 

## വിദ്യാഭ്യാസ  സ്ഥാപനങ്ങൾ
# ഗവ: നളന്ദ ഹയർ സെക്കൻഡറി സ്ക്കൂൾ
# എസ്. എൻ. എസ്. എ.എൽ.പി.എസ് പന്നികുളങ്ങര.
# ഹയാത്തുൽ  ഇസ്ലാം  മദ്രസ്സ കിഴുപ്പിള്ളിക്കര 
# മലർവാടി നഴ്സറി സ്കൂൾ , കിഴുപ്പിള്ളിക്കര ബാങ്ക്
#  സന്തോഷ് അംഗനവാടി കിഴുപ്പിള്ളിക്കര
#ഫസലുള്ള മദ്രസ്സ  -കല്ലുംകടവ് മുസ്ലീം പള്ളി.

## ആതുരാലയം
#കിഴുപ്പിള്ളിക്കര ഹെൽത്ത് സെന്റ്റർ
#കരാംചിറ മിഷൻ ആശുപത്രി.1.5 കി. മീ. പരിസരം)
#പഴുവിൽ സെയിന്റ് ആന്റണിസ് ആശുപത്രി (2 കി. മീ. പരിസരം)

## ആരാധനാലയം
#ശ്രീ പുതുമനക്കര ശിവ ക്ഷേത്രം
#ശ്രീ നാരായണൻ കുളങ്ങര ഭഗവതി ക്ഷേത്രം
#കിഴുപ്പിള്ളിക്കര മുസ്ലീം പള്ളി.
#കല്ലുംകടവ് മുസ്ലീം പള്ളി.
#കരാംചിറ പള്ളി.
#പുത്തൻപുരക്കൽ അംബലം
#ശ്രീ കല്ലിങര ശിവ ക്ഷേത്രം
#ശ്രീ വേട്ടേക്കരൻ ക്ഷേത്രം
#സെന്റ് മേരീസ് ചർച് കിഴുപ്പിള്ളിക്കര
#അഴിമാവ് അണപൊർണേശ്വരി ക്ഷേത്രം 
#മുജാഹിദ്  സല്സബീൽ മദ്റസാ ഹെൽത്ത് സെന്റർ 

## ആഘോഷം
#മനപ്പടി പൂരം (മീനമാസത്തിലെ മകം)
#നാരായണൻ കുളങര അശ്വതി ഭരണി മഹോത്സവം (മകരമാസത്തിലെ അശ്വതി ഭരണി)
#പുതുമനക്കര ശിവരാത്രി (കുംഭമാസത്തിലെ കറുത്ത ചതുർദ്ദശി)
#പെരുന്നാൾ
#പുത്തൻപുരക്കൽമകരചൊവ്വ (മകരമാസത്തിലെ ആദ്യത്തെ ചൊവ്വ)
#അംബു പെരുന്നാൾ
#പെരിങ്ങോട്ടുകര പൂരം (2 കി.മീ. പരിസരം) (കുംഭമാസത്തിലെ ചോതി)
#പെരിങ്ങോട്ടുകര ഷഷ്ഠി (2 കി.മീ. പരിസരം) (തുലാമാസത്തിലെ വെളുത്ത ഷഷ്ഠി)

## പ്രകൃതിഭംഗി
#കരാംചിറ പുഴ
#ആഴിമാവു പുഴ
#കല്ലും കടവ് 
#വയലേലകൾ
#കുളങ്ങൾ
#തിരുത്തേകാട് ചാഴൂർ  റോഡ് പാടം 
#ത്രിവേണി സംഗമം -കരാഞ്ചിറ ചെറിയ പാലം 
#കനകക്കുന്ന് - പുഴയോരം 

## വിവിധ കൂട്ടായ്മകൾ
#കുടുംബ ശ്രീ 
#തണൽ ചാരിറ്റബിള് സൊസൈറ്റി കിഴുപ്പിള്ളിക്കര
#കിഴുപ്പിള്ളിക്കര പ്രവാസി അസോസിയേഷൻ യൂഎ ഇ 
#**കിഴുപ്പിള്ളിക്കര പ്രവാസി** സൗഹൃദ കൂട്ടായ്മ ഖത്തർ 
#പൂക്കാട്ടുകുന്നു പുരുഷ സ്വയം സഹായ സംഗം 
#നമ്മൾ കിഴുപ്പിള്ളിക്കരകാർ വാട്ട്സ്ആപ്പ് കൂട്ടായ്മ 

## കൂട്ടം (ക്ലബ്)
#ആന്ദ്രോപോവ് ക്ലബ് (വാട്ടർ ടാങ്കിനു സമീപം)
#യോർക്കർ ക്ലബ് (വാട്ടർ ടാങ്കിനു സമീപം)
#കാവേരി ക്ലബ് (പൂക്കോട്ട് കുന്ന് റോഡ്)
#ക്ലാസ്സിക്ക് ക്ലബ് (പൂക്കോട്ട് കുന്ന് റോഡ്)
#ചാലഞ്ജേഴ്സ് ക്ലബ് (ഹെൽത്ത് സെന്റ്ററിനു സമീപം)
#സഹൃദയ ക്ലബ് (ഹെൽത്ത് സെന്റ്ററിനു സമീപം)
#ഭാരത് മാത ആർട്സ് ആന്റ്റ് സ്പോർട്സ് ക്ലബ് (മനപ്പടി റോഡ്)

## വിനോദം
#കലാ കായിക വിനോദങ്ങൾ
#വായനശാല
#സിനിമ (ദേവ തിയറ്റർ- 2 കി.മീ. പരിസരം)
#ബീച്ച് (10 കി.മീ. പരിസരം, നാട്ടിക, വലപ്പാട്)
#റിസോർട്സ് (15 കി.മീ. പരിസരം, ചേറ്റുവ)

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ

## പിൻ കോഡ്
680704
680702
നേപ്യിഡോ

മ്യാന്മറിന്റെ തലസ്ഥാനമാണ് **നേപ്യിഡോ**. ഇവിടെ ബർമ്മീസ് ഭാഷ സംസാരിക്കുന്ന ജനങ്ങളാണ് കൂടുതൽ.

2005 നവംബർ 6-നാണ് ന്യേപിഡോ മ്യാന്മറിന്റെ തലസ്ഥാനമായത്. അതുവരെ യാങ്കോൺ (റങ്കൂൺ) ആയിരുന്നു തലസ്ഥാനം. 2008-ലെ ഭരണഘടനയനുസരിച്ച് നേപ്യിഡോ കേന്ദ്രഭരണപ്രദേശം എന്ന പേരിലാണ് ഈ സ്ഥലത്തിന്റെ ഭരണം.

## അവലംബം
 

വർഗ്ഗം:ഏഷ്യയിലെ തലസ്ഥാനങ്ങൾ
വർഗ്ഗം:ബർമയിലെ നഗരങ്ങൾ
ഈസ്റ്റ് കോസ്റ്റ് വിജയൻ

വീഡിയോ ആൽബങ്ങൾ, മാപ്പിളപ്പാട്ട്, ഭക്തിഗാനങ്ങൾ തുടങ്ങിയ ചലച്ചിത്രേതര ഗാനങ്ങളുടെ സംവിധായകൻ, രചയിതാവ്, നിർമ്മാതാവ് എന്നിവയിലൂടെ പരിചതനായ ഒരു കേരളീയ കലാകാരനും പ്രവാസി വ്യാപാര സംരംഭകനുമാണ് **ഈസ്റ്റ് കോസ്റ്റ് വിജയൻ** എന്നറിയപ്പെടുന്ന കരിക്കാട്ടിൽ വാസുദേവൻപിള്ള സുരേന്ദ്രൻപിള്ള.  വിജയന്റെ ,*ആദ്യമായ്*, *ഓർമ്മക്കായ്*, *നിനക്കായ്*, *ഒരിക്കൽ നീ പറഞ്ഞു*, *സ്വന്തം*, *ഇനിയെന്നും*, *മിദാദ്*, *ജദീദ്*, എന്നീ വീഡിയോ ആൽബങ്ങൾ പ്രശസ്തമാണ്‌. *നോവൽ* എന്ന മലയാളചിത്രത്തിന്റെ നിർമ്മാണവും സം‌വിധാനവും നിർ‌വഹിച്ചു. നാട്ടിലും ഗൾഫ് രാജ്യങ്ങളിലും നിരവധി സ്റ്റേജ് ഷോകൾ നിർമ്മിക്കുകയും സം‌വിധാനം ചെയ്യുകയും ചെയ്തു.

## ജീവിതരേഖ
കരിക്കാട്ടിൽ വാസുദേവൻ പിള്ളയുടേയും ദേവകിയമ്മയുടേയും മകനായി 1955ൽ കൊല്ലം ജില്ലയിലെ അഞ്ചലിനടുത്ത മലമേലിൽ ജനനം. അഞ്ചലിലെ സെന്റ് ജോൺസ് കോളേജിൽ നിന്ന് ഗണിതശാസ്ത്രത്തിൽ ബിരുദമെടുത്ത വിജയൻ, അറ്റോമിക് എനർജി ഡിപ്പാർട്ട്മെന്റിന്റെ കീഴിലുള്ള സ്റ്റോക്ക് വേരിഫിക്കേഷൻ ടീമിൽ ജോലിയിൽ പ്രവേശിച്ചു. പിന്നീട് ദുബായിലുള്ള സഹോദരന്റെ ബിസിനസ്സിൽ സഹായിയായി പ്രവർത്തിച്ചെങ്കിലും വൈകാതെ സ്വന്തമായി സംരംഭങ്ങൾ തുടങ്ങി. യു.എ.ഇ.യുടെ കിഴക്കൻ തീരപ്രദേശമായ കൊർഫുക്കാനിൽ ഈസ്റ്റ് കോസ്റ്റ് റെന്റ് എ കാർ എന്ന സ്ഥാപനാത്തിനു 1984 തുടക്കം കുറിച്ചുകൊണ്ടാണ് വിജയൻ വ്യാപാരരംഗത്തേക്ക് പ്രവേശിക്കുന്നത്. തന്റെ ഔദ്യോഗിക നാമമായ കെ.വി.എസ്. പിള്ള എന്ന നാമത്തെ മറികടന്നുകൊണ്ട് ഈസ്റ്റ് കോസ്റ്റ് വിജയൻ എന്ന നാമം ഇതിലൂടെ പ്രചാരംസിദ്ധിക്കുകയായിരുന്നു. പിന്നീട് ഈ സ്ഥാപനത്തിന്റെ നിരവധി ശാഖകൾ യു.എ.ഇയുടെ വിവിധ ഭാഗങ്ങളിൽ ആരംഭിച്ചു. 1997 ൽ ഈസ്റ്റ്കോസ്റ്റ് വീഡിയോ എന്റർറ്റൈൻമെന്റ് എന്ന സ്ഥാപനം തുടങ്ങി. ഇതുവഴി നിരവധി ആൽബങ്ങൾ അദ്ദേഹം നിർമ്മിച്ചു.

## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ് 

വർഗ്ഗം:ഗാനരചയിതാക്കൾ
വർഗ്ഗം:മലയാളചലച്ചിത്രസംവിധായകർ
വർഗ്ഗം:1955-ൽ ജനിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
ആലക്കോട് ഗ്രാമപഞ്ചായത്ത്, ഇടുക്കി ജില്ല

ഇടുക്കി ജില്ലയിലെ തൊടുപുഴ താലൂക്കിൽ സ്ഥിതി ചെയ്യുന്ന ഒരു പഞ്ചായത്താണ് **ആലക്കോട് ഗ്രാമപഞ്ചായത്ത്**. 1953-ൽ രൂപം കൊണ്ട ഈ പഞ്ചായത്ത്  ഇളംദേശം ബ്ലോക്ക് പഞ്ചായത്തിലും‍, ആലക്കോട്, കരിമണ്ണൂർ എന്നീ റവന്യൂ വില്ലേജുകളിലും ഉൾപ്പെടുന്നു. 22.54 ചതുരശ്രകിലോമീറ്റർ ആണ്  വിസ്തീർണ്ണം.
## അതിരുകൾ
* വടക്ക് - ഉടുമ്പന്നൂർ ഗ്രാമപഞ്ചായത്ത്,കരിമണ്ണൂർ ഗ്രാമപഞ്ചായത്ത്
* തെക്ക് - കുടയത്തൂർ, മുട്ടം പഞ്ചായത്തുകൾ,
* കിഴക്ക് - വെള്ളിയാമറ്റം, കുടയത്തൂർ പഞ്ചായത്തുകൾ
* പടിഞ്ഞാറ് - ഇടവെട്ടി ഗ്രാമപഞ്ചായത്ത് 
## വാർഡുകൾ
#ചെലവ് വെസ്റ്റ്  	 
#ചെലവ് ഈസ്റ്റ് 	
#ഉപ്പുകുളം 	 
#ചവർണ്ണ 	 
#കുറിച്ചിപ്പാടം 	
#പാലപ്പിള്ളി 	 
#തലയനാട് 	
#മഞ്ഞപ്ര 	 
#ഇടവെട്ടിപ്പാറ 	
#അഞ്ചിരി 	
#ഇഞ്ചിയാനി 	
#ആലക്കോട് സൌത്ത് 	 
#ആലക്കോട് നോർത്ത്

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
മണക്കാട് ഗ്രാമപഞ്ചായത്ത്

ഇടുക്കി ജില്ലയിലെ തൊടുപുഴ താലൂക്കിലാണ് **മണക്കാട് ഗ്രാമപഞ്ചായത്ത്** സ്ഥിതി ചെയ്യുന്നത്. 1958-ൽ രൂപം കൊണ്ട ഈ പഞ്ചായത്ത്  മണക്കാട് വില്ലേജിന്റെ പരിധിയിലാണ്. 20 ചതുരശ്ര കിലോമീറ്റർ മാത്രമാണ് പഞ്ചായത്തിന്റെ വിസ്തീർണ്ണം.

## അതിരുകൾ
* വടക്ക് - തൊടുപുഴയാർ
* തെക്ക് - തൊടുപുഴ പിറവം റോഡ്
* കിഴക്ക് -  തൊടുപുഴ നഗരസഭ
* പടിഞ്ഞാറ് -  മാറിക-മൂഴിക്കൽ കടവ് തോട്
## വാർഡുകൾ
#പാറക്കടവ്  	 
#അരീക്കുഴ 	
#മണ്ണത്താംചേരി 	
#ആൽപ്പാറ 	 
#ചിറ്റൂർ 	
#കുന്നത്തുപാറ 	
#മണക്കാട് 	 
#മൈലാടുംപാറ 	 
#പുതുപ്പരിയാരം 	 
#നെടിയശാല 	 
#കോലടി 	
#വഴിത്തല 	
#എരുമേലിക്കര

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
ആലക്കോട് ഗ്രാമപഞ്ചായത്ത് (വിവക്ഷകൾ)

*ആലക്കോട് ഗ്രാമപഞ്ചായത്ത്, ഇടുക്കി ജില്ല
*ആലക്കോട് ഗ്രാമപഞ്ചായത്ത്, കണ്ണൂർ ജില്ല
കാമാക്ഷി ഗ്രാമപഞ്ചായത്ത്

ഇടുക്കി ജില്ലയിലെ ഇടുക്കി താലൂക്കിൽ സ്ഥിതി ചെയ്യുന്ന പഞ്ചായത്താണ് **കാമാക്ഷി ഗ്രാമപഞ്ചായത്ത്**. 1968 ജൂൺ 9 ന് രൂപം കൊണ്ട ഈ പഞ്ചായത്തിൽ തങ്കമണി, ഉപ്പുതോട് എന്നീ വില്ലേജുകൾ ഉൾപ്പെടുന്നു. 32.38 ചതുരശ്രകിലോമീറ്ററാണ് ഈ പഞ്ചായത്തിന്റെ  വിസ്തീർണ്ണം.

## അതിർത്തികൾ
* വടക്ക് - വാത്തിക്കുടി പഞ്ചായത്ത്
* കിഴക്ക് - ഇരട്ടയാർ പഞ്ചായത്ത്
* തെക്ക് - ഇടുക്കി റിസർവോയർ
* പടിഞ്ഞാറ് - മരിയാപുരം പഞ്ചായത്ത്

## വാർഡുകൾ
#കരിക്കിൻമേട്  	 
#പ്രകാശ് 	
#ഉദയഗിരി 	
#പുഷ്പഗിരി 	
#അമ്പലമേട് 	
#കാമാക്ഷി 	
#നെല്ലിപ്പാറ 	
#എട്ടാംമൈൽ 	
#കാൽവരിമൗണ്ട് 	 
#കൂട്ടക്കല്ല് 	 
#തങ്കമണി ഈസ്റ്റ് 	
#തങ്കമണി വെസ്റ്റ് 	 
#നീലിവയൽ 	 
#പാണ്ടിപ്പാറ 	
#ഇരുകുട്ടി

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
ജനമേജയൻ

ഭാരതീയ ഇതിഹാസകാവ്യമായ മഹാഭാരതത്തിൽ കുരുവംശത്തിലെ ഒരു രാജാവാണ് **ജനമേജയൻ**. പരീക്ഷിത്ത് രാജാവിന്റെയും മദ്രാവതിയുടെയും മകനായി ജനിച്ച ജനമേജയൻ പാണ്ഡവമദ്ധ്യമനായ അർജ്ജുനന്റെ മകൻ അഭിമന്യുവിന്റെ ചെറുമകനാണ്. പരീക്ഷിത്ത് രാജാവിന്റെ മരണശേഷം ഹസ്തിനപുരത്തിന്റെ സിംഹാസനത്തിലേറിയ ജനമേജയനനാണ് വ്യാസശിഷ്യനായ വൈശമ്പായനൻ മഹാഭാരതകഥ വിവരിച്ചുകൊടുക്കുന്നത്.

## സർപ്പസത്രം
ജനമേജയന്റെ പിതാവ് പരീക്ഷിത്ത് ഒരു മുനിശാപത്തെത്തുടർന്ന് അഷ്ടനാഗങ്ങളിലൊന്നായ തക്ഷകന്റെ കടിയേറ്റാണ് മരിച്ചത്. ഇതിനെത്തുടർന്ന് നാഗവംശത്തോടുതന്നെ വിദ്വേഷം തോന്നിയ ജനമേജയൻ തന്റെ പിതൃഘാതകനോട് പ്രതികാരം ചെയ്യാനുറച്ചു. നാഗങ്ങളെ ഉന്മൂലനാശം ചെയ്യുന്നതിനായി ഉത്തങ്കൻ എന്ന മുനിയുടെ സഹായത്തോടെ സർപ്പസത്രം നടത്താനുറച്ചു. 

സർപ്പസത്രത്തെത്തുടർന്ന് സർപ്പങ്ങൾ ഓരോന്നായി ഹോമകുണ്ഡത്തിൽ വന്ന് വീണ് ചാകാൻ തുടങ്ങി. തുടർന്ന് നാഗരാജാവായ തക്ഷകനെ ആവാഹിക്കാൻ ശ്രമിച്ചു. ഭയചകിതനായ തക്ഷകൻ ദേവലോകത്തെത്തി ദേവേന്ദ്രന്റെ അടുത്ത് അഭയം തേടി. ദേവേന്ദ്രൻ തന്റെ അർദ്ധസിംഹാസനം നല്കി തക്ഷകനെ സംരക്ഷിച്ചതറിഞ്ഞ ഉത്തങ്കൻ ദേവേന്ദ്രനേയും തക്ഷകനേയും സിംഹാസനത്തേയും എല്ലാം ഒന്നായി ആവാഹിച്ചു.

ഈ ഘട്ടത്തിൽ ജരൽക്കാരു മഹർഷിയുടെ പുത്രനായ അസ്തികൻ എന്ന ബ്രാഹ്മണകുമാരൻ ജനമേജയന്റെ കൊട്ടാരത്തിൽ വന്നു. ആസ്തികന്റെ വാക്കുകൾ കേട്ട ജനമേജയൻ സർപ്പസത്രം അവസാനിപ്പിക്കാൻ ഉത്തരവിടുകയും തക്ഷകനെ മോചിപ്പിക്കുകയും ചെയ്തു. നാഗവംശത്തെ ഉന്മൂലനം ചെയ്യാനുള്ള ശ്രമത്തിൽനിന്നും അദ്ദേഹം പിന്തിരിഞ്ഞു.
പെരുങ്കുളം

കൊല്ലം ജില്ലയിലെ കൊട്ടാരക്കര താലൂക്കിലെ കുളക്കട, മൈലം പഞ്ചായത്തുകളിലായി വ്യാപിച്ചുകിടക്കുന്ന ഒരു ഗ്രാമമാണ് **പെരുംകുളം**. നെടുങ്കേണി എന്നാണ് പെരുംകുളം എന്ന വാക്കിൻറെ അർത്ഥം. നെടുങ്കേണി എന്നാൽ ജലസമ്പർക്കം ധാരാളം ഉള്ള സ്ഥലം. തൊട്ടടുത്തുകിടക്കുന്ന പൂവറ്റൂർ‍, പ്ലാമൂട് എന്നീ പ്രദേശങ്ങളുമായി താരതമ്യം ചെയ്യുമ്പോൾ ഉയർന്ന സ്ഥലമാണ് പെരുംകുളം. എന്നാൽ വയൽ പ്രദേശങ്ങൾ ധാരാളം ഉണ്ട്. സ്ഥലത്തിന്റെ വിവിധ ഭാഗങ്ങളിലായി മുപ്പതോളം കുളങ്ങൾ സ്ഥിതിചെയ്യുന്നുണ്ട്. കുളങ്ങൾ പെരുകിയ നാട് എന്ന അർത്ഥത്തിലായിരിക്കണം പെരുംകുളംഎന്ന സ്ഥലപ്പേര് രൂപം കൊണ്ടത്. പുസ്തകങ്ങളുടെ ഇന്ത്യയിലെ രണ്ടാമത്തെയും കേരളത്തിലെ ആദ്യത്തെയും ഗ്രാമമാണിത്.  2020 ജൂൺ 19-നാണ് ഗ്രാമത്തിന് ഈ അംഗീകാരം ലഭിച്ചത്.
## References

വർഗ്ഗം:കൊല്ലം ജില്ലയിലെ ഗ്രാമങ്ങൾ
എം.ഓ.ടി. അയ്യങ്കാർ

ഇന്ത്യ  കണ്ട ഏറ്റവും മികച്ച വൈദ്യ കീടശാസ്ത്രഗവേഷകരിൽ  ഒരാളാണ് **എം.ഓ.ടി.അയ്യങ്കാർ**. (1895 ഫെബ്രുവരി 06 നു ചെന്നൈയിൽ ജനനം, 1972 സെപ്റ്റംബർ 16  നു ബന്ഗലൂരില് വച്ച്  മരണം).  ചെന്നൈ  ഹിന്ദു ഹൈസ്കൂളിലും ,പ്രസിഡൻസി കോളേജിലും പഠനം പൂർത്തിയാക്കി.
## ബംഗാളിലെ  പ്രവർത്തനങ്ങൾ
ബംഗാളിലെ മലമ്പനി ഗവേഷണ സ്ഥാപനത്തിൽ  കീടശാസ്ത്രഞ്ജൻ, മലമ്പനി ഗവേഷകൻ എന്നീ നിലകളിൽ കാൽ നൂറ്റാണ്ടോളം പ്രവർത്തിച്ചു. ഇന്ത്യയിൽ മലമ്പനി വ്യാപിപ്പിക്കുന്ന അനോഫലീസ് കൊതുകുകളുടെ ജൈവനിയന്ത്രണത്തിന്  ഉപയോഗപ്പെടുത്താവുന്ന സീലമോസിസ് ഇനത്തിൽപ്പെട്ട  രണ്ടു  ഫങ്ങസ്സുകളെ  ഇക്കാലത്ത് കണ്ടെത്തിയത്, കൊതുകുകളുടെ ജൈവ നിയന്ത്രണത്തിന് അദ്ദേഹം  നൽകിവന്ന പ്രാധാന്യം വ്യക്തമാക്കുന്നു,
## മന്തിനെതിരെ തിരുവിതാംകൂറിൽ
തിരുവിതാംകൂറിലെ ഒരു പ്രധാന ആരോഗ്യ   പ്രശ്നമായ മന്ത് രോഗം  പരിഹരിക്കുന്നതിലെക്കായി, രാജാവിന്റെ ക്ഷണം  അനുസരിച്ച്, 1931 ഒക്ടോബർ 14നു തിരുവനന്തപുരത്ത്, സംസ്ഥാന കീടശാസ്ത്രജ്നായി  ജോലിയിൽ പ്രവേശിച്ചു. 1931  മുതൽ  നാല് വർഷം, തെക്കൻ  തിരുവിതാംകൂറിലെ അഗസ്തീശ്വരം താലൂക്കിൽ  തുടങ്ങി വടക്ക് പറവൂർ താലൂക്ക് വരെ മന്ത് രോഗ വ്യാപനത്തെക്കുറിച്ചു പഠനം  നടത്തിയത്  "എപിടെമിഒലോജി   ഓഫ്  ഫയിലാരിയസിസ്  ഇൻ  ട്രാവൻകൂർ  " എന്ന  പേരിൽ  പ്രസിദ്ധീകരിക്കുകയും, ചെയ്തു .അതോടൊപ്പം, മന്ത് രോഗത്തിന്റെ സിരാകേന്ദ്രമായ  ചേർത്തല താലൂക്കിലെ പട്ടണക്കാട് 1933ല് അയ്യങ്കാർ സ്ഥാപിച്ച മന്ത് രോഗ പഠന-നിയന്ത്രണ പ്രവർത്തനങ്ങൾ, മന്തുരോഗ നിയന്ത്രണ പ്രവർത്തനങ്ങൾക്ക്  ലോക മാതൃക ആയി ഇന്നും  തുടരുന്നു . തിരുവിതാംകൂറിലെ, മന്ത് രോഗത്തിന് കാരണമാകുന്ന  **വൂച്ചരറിയ ബാന്ക്രോഫ്റ്റി** (Wucheraria  bancrofti ),** ബ്രുഗിയ മലയി** (Brugia  malayi ) വിരകളെക്കുറിച്ച്  അയ്യങ്കാർ നടത്തിയ ഗവേഷണ ഫലങ്ങൾ,  1938 ല്    ദില്ലിയിലെ  ഇന്ത്യൻ കൌൺസിൽ ഓഫ് മെഡിക്കൽ റിസർച്ച് പ്രസിദ്ധീകരിച്ചു. **റൊമാനോ മേർമിസ് അയ്യങ്കാരി** (Romano mermis  ayyankar )  എന്ന ഒരിനം മേർമിസ് വിരകൾക്കും, **ക്യുലുക്സ് അയ്യംകാരി ** (Culex  ayyankari) എന്ന ഒരിനം കൊതുകിനും അദ്ദേഹത്തിന്റെ ബഹുമാനാർഥം പേരിട്ടിട്ടുണ്ട്  .   
## അന്തർദേശീയ പ്രശസ്തി
മന്ത്, മലമ്പനി തുടങ്ങിയ കൊതുകുജന്യ രോഗങ്ങൾ ഉൾപ്പെടെ, മെഡിക്കൽ എന്റൊമോളജിയിൽ നൂറിൽക്കൂടുതൽ  പ്രബന്ധങ്ങൾ,ദേശീയ രാജ്യാന്തര ജേണലുകളിൽ  അയ്യങ്കാരുടെതായുണ്ട്. "കറുത്ത പനി" എന്ന കല അസർ (Kala-azar )  പരത്തുന്ന  മണലീച്ച (Sand  fly), ഗുനിയ വിര രോഗം(Guinea  worm  disease ) പരത്തുന്ന സ്യ്ക്ലോപ്സ് (Cyclops ) എന്ന ചെറിയ   ജല പ്രാണിയെക്കുറിച്ചും ഗവേഷണം നടത്തി.  1950കളിൽ, അന്ന് ബ്രിട്ടിഷ് കോളനി ആയിരുന്ന മാല ദ്വീപുകളിൽ  മന്ത് രോഗത്തെക്കുറിച്ചുള്ള പഠനത്തിനായി  ലോകാരോഗ്യ   സംഘടന  അയച്ചത്  അദ്ദേഹത്തെയാണ്. കൊതുകിനെ സ്നേഹിച്ച്, മന്തിനെ  തുരത്തിയ ഒരു മനുഷ്യ സ്നേഹിയായി   അദ്ദേഹം എന്നും ഓർമിക്കപ്പെടും

## അവലംബം

*Based on the feature written by Dr.R. Rajendran, Scientist of the National Institute of Communicable Diseases, Delhi, Published in the "**Padippura**" of Malayalamanorama Daily, dated 2010 November 10.

വർഗ്ഗം:ഇന്ത്യൻ കീടശാസ്ത്രജ്ഞർ
വാഴത്തോപ്പ് ഗ്രാമപഞ്ചായത്ത്

ഇടുക്കി ജില്ലയിലെ ഇടുക്കി താലൂക്കിൽ സ്ഥിതി ചെയ്യുന്ന ഒരു പഞ്ചായത്താണ് **വാഴത്തോപ്പ് ഗ്രാമപഞ്ചായത്ത്**. 124 ചതുരശ്ര കിലോമീറ്റർ വിസ്തീർണ്ണമുള്ള ഈ പഞ്ചായത്തിൽ ഇടുക്കി ബ്ലോക്ക് പഞ്ചായത്തും, ഇടുക്കി വില്ലേജും ഉൾപ്പെടുന്നു. ഇടുക്കി അണക്കെട്ട് ഈ പഞ്ചായത്തിലാണ് സ്ഥിതി ചെയ്യുന്നത്.

## അതിരുകൾ
* വടക്ക് - കഞ്ഞിക്കുഴി പഞ്ചായത്ത്
* തെക്ക് - അറക്കുളം, വെള്ളിയാമറ്റം, ഉടുമ്പന്നൂർ പഞ്ചായത്തുകൾ
* കിഴക്ക്  - മരിയാപുരം പഞ്ചായത്ത്
* പടിഞ്ഞാറ് - ഉടുമ്പന്നൂർ, കഞ്ഞിക്കുഴി പഞ്ചായത്തുകൾ
## വാർഡുകൾ
#മണിയാറൻകുടി  	 
#മുളകുവള്ളി 	 
#മഞ്ഞപ്പാറ 	
#കരിമ്പന് 	 
#തടിയമ്പാട് 	
#കേശമുനി 	
#വാഴത്തോപ്പ് 	
#പേപ്പാറ 	 
#താന്നിക്കണ്ടം 
#ചെറുതോണി 	
#ഗാന്ധിനഗർ 	 
#പൈനാവ് 	 
#മുക്കണ്ണന്കുടി 	 
#പെരുങ്കാല

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
അറ്റ്ലാന്റിക് ചാർട്ടർ

യു.എസ്. പ്രസിഡന്റ് ഫ്രാങ്ക്ളിൻ റൂസ്‌വെൽറ്റും ബ്രിട്ടിഷ് പ്രധാനമന്ത്രി വിൻസ്റ്റൺ ചർച്ചിലും കൂടി 1941 ആഗസ്റ്റ് 14-ന് രൂപംകൊടുത്ത സമ്മതപത്രമാണ് **അറ്റ്ലാന്റിക് ചാർട്ടർ** 1941 ആഗസ്റ്റ് 9 മുതൽ 12 വരെ ന്യൂഫൗണ്ട്‌ലാൻഡിന്റെ സമുദ്രതീരത്തുനിന്ന് 5 കി.മീ. അകലെ ആർജന്റീയ ഉൾക്കടലിൽ *അഗസ്റ്റാ*, *പ്രിൻസ് ഒഫ് വെയിൽസ്* എന്നീ യുദ്ധക്കപ്പലുകളിൽവച്ച് അവർ നടത്തിയ കൂടിയാലോചനയുടെ ഫലമായിട്ടാണ് ഈ സമ്മതപത്ര പ്രഖ്യാപനം ഉണ്ടായത്. നാസിസത്തിനും ഫാസിസത്തിനും എതിരായ ഈ ഉഭയകക്ഷി പ്രഖ്യാപനത്തിൽ എട്ടു വകുപ്പുകളാണുള്ളത്.

# ഭൂവിസ്തൃതി സംബന്ധിച്ച വികസനങ്ങൾക്ക് തങ്ങളുടെ രാജ്യങ്ങൾ മോഹിക്കുകയില്ല.
# ബന്ധപ്പെട്ട ജനങ്ങളുടെ, ആഗ്രഹത്തിന്റെ അംഗീകാരമില്ലാത്ത പ്രദേശപരമായ മാറ്റങ്ങൾ ഉണ്ടായിക്കാണാൻ തങ്ങൾ ആഗ്രഹിക്കുന്നില്ല.
# എല്ലാ ജനവിഭാഗങ്ങൾക്കും അവരുടേതായ ഭരണസംവിധാനം തിരഞ്ഞെടുക്കാൻ അവകാശമുണ്ടായിരിക്കണം. ബലപ്രയോഗം മൂലം അവരിൽനിന്നും അപഹരിക്കപ്പെട്ട പരമാധികാരവും സ്വതന്ത്രഭരണവും പുനഃസ്ഥാപിക്കപ്പെടണം.
# ലോകത്തിലെ വാണിജ്യവിഭവങ്ങളും അസംസ്കൃത വസ്തുക്കളും തോറ്റതും ജയിച്ചതുമായ എല്ലാ ജനങ്ങൾക്കും സമാനമായ വ്യവസ്ഥകളോടുകൂടി ലഭിക്കുന്നതിനും ഉപയോഗിക്കുന്നതിനുമുള്ള സൗകര്യങ്ങൾ വർധിപ്പിക്കാൻ ഉദ്യമിക്കേണ്ടതാണ്.
# എല്ലാവർക്കും മെച്ചപ്പെട്ട തൊഴിൽ നിലവാരങ്ങളും സാമ്പത്തിക ക്രമീകരണവും സാമൂഹിക സുരക്ഷിതത്വവും ഭദ്രമാക്കുവാൻ വേണ്ടി തങ്ങൾ അന്താരാഷ്ട്ര സഹകരണം വളർത്തുന്നതാണ്.
# എല്ലാ ജനങ്ങൾക്കും അവരുടെ രാജ്യാതിർത്തിക്കുള്ളിൽ സുരക്ഷിതമായി കഴിഞ്ഞുകൂടുവാൻ സാധിക്കണം. ജനങ്ങളെ ദാരിദ്യത്തിൽനിന്നും ഭയത്തിൽ നിന്നും മോചിപ്പിക്കണം.
# അന്താരാഷ്ട്ര നിയമപ്രകാരം തുല്യമായി അവകാശപ്പെട്ട പുറംകടലുകളും സമുദ്രങ്ങളും മുറിച്ചുകടക്കുന്നതിന് എല്ലാ രാഷ്ട്രങ്ങൾക്കും സ്വാതന്ത്ര്യമുണ്ടായിരിക്കണം.
# കൂടുതൽ വ്യാപകവും ശാശ്വതവുമായ പൊതുരക്ഷാനടപടികൾ ഏർപ്പെടുത്തിയും അതേസമയം ആയുധവത്കരണത്തിന്റെ ഭാരത്തെ ലഘൂകരിക്കാനുതകുന്ന പ്രായോഗിക നടപടികൾക്കെല്ലാം സാമ്പത്തിക സഹായവും പ്രോത്സാഹനവും നല്കിയും ആക്രമണകാരികളായ രാഷ്ട്രങ്ങളെ നിരായുധരാക്കാൻ സഹായിക്കണം.

ഈ തത്ത്വങ്ങൾ ഐക്യരാഷ്ട്ര ഉടമ്പടിക്ക് ആധാരമായിരിക്കേണ്ട ആശയങ്ങളെ മുൻകൂട്ടി കാണുകയാണുണ്ടായത്. ഈ ചാർട്ടറിലെ വ്യവസ്ഥകളെല്ലാം യു.എൻ. അംഗീകരിച്ചിട്ടുണ്ട് (1942 ജനുവരി 1). യു.എസ്.എസ്.ആറും ഇരുപത്തിനാലു സഖ്യരാജ്യങ്ങളും ഈ സംയുക്തപ്രഖ്യാപനം അംഗീകരിച്ചു. എന്നാൽ ശത്രുരാജ്യത്തെ സംബന്ധിച്ചിടത്തോളം, രണ്ടാംവകുപ്പ് ബാധകമല്ലെന്ന് 1944 ഫെബ്രുവരി 22-ന് അറ്റ്ലാന്റിക്ക് ചാർട്ടറിന്റെ ശില്പികളിലൊരാളായ ബ്രിട്ടിഷ് പ്രധാനമന്ത്രി വിൻസ്റ്റൺ ചർച്ചിൽ പാർലമെന്റിൽ പ്രസ്താവിച്ചു. ഒരു കൊല്ലം കൂടി കഴിഞ്ഞപ്പോൾ ഈ ഉടമ്പടി, ഒരു നിയമമെന്ന നിലയിലല്ല, വഴികാട്ടിയെന്ന നിലയിൽ മാത്രമേ സ്വീകരിക്കാൻ കഴിയൂ എന്നും അദ്ദേഹം അഭിപ്രായപ്പെട്ടു. നേരത്തെതന്നെ (1943 ഡിസമ്പറിൽ) കിഴക്കേ പോളണ്ടിനെ യു.എസ്.എസ്.ആറുമായി സംയോജിപ്പിച്ചതിനെ അദ്ദേഹവും സ്റ്റാലിനും കൂടി പ്രത്യക്ഷത്തിൽ ശരിവയ്ക്കുകയും, ജർമനിയിൽ നിന്നും, തദ്ദേശവാസികളുടെ ആഗ്രഹാഭിലാഷങ്ങളെ ഒട്ടും പരിഗണിക്കാതെ തന്നെ, പോളണ്ടിന് നഷ്ടപരിഹാരം ലഭിക്കേണ്ടതാണെന്ന വാദം അംഗീകരിക്കുകയുമുണ്ടായി. അതിനുമുൻപ് വെള്ളക്കാർക്ക് മാത്രമായി ചാർട്ടറിന്റെ പ്രയോജനങ്ങൾ പരിമിതമാക്കണമെന്ന് സൂചിപ്പിക്കുന്ന തരത്തിലുള്ള അഭിപ്രായങ്ങളും ഉണ്ടായിട്ടുണ്ട്. കേവലമൊരു അനൌപചാരിക പ്രമാണമോ, അഭിപ്രായപ്രകടനം മാത്രമോ ആയ പ്രസ്തുത ചാർട്ടർ കാലക്രമേണ വിസ്മൃതമായി.

## പുറംകണ്ണികൾ

* അറ്റ്ലാന്റിക് ചാർട്ടർ (1941)
* അറ്റ്ലാന്റിക് ചർട്ടർ ആഗസ്റ്റ് 14 1941
* അറ്റ്ലാന്റിക് ചാർട്ടറിലെ 8 വകുപ്പുകൾ 
* അറ്റ്ലാന്റിക് ചാർട്ടർ